04:09 - 02/08/2020 252 جار خوێندراوەتەوە\nدکتۆر کریس درو\nلەئینگلیزیەوە بەهمەن جەبار\nپێنج ڕێبازی پەروەردەیی دەستیانگرتووە بەسەر پەروەردە لە قۆناغی مناڵیدا لەجیهاندا، ئەوانیش ئەمانەن: ڕێبازەکانی مۆنتیسۆری، رێجیۆ ئیمیلیا، شتاینەر- واڵدۆرف، فرۆبێڵ، و فۆرێست. لێرەدا کورتەی هەریەکیان باس دەکەین و بەراوردیان بەیەکتر دەکەین.\n１. ڕێبازی مۆنتیسۆری\nپۆلی تەمەن جیاواز، مامۆستای ئاسایی، ژینگەیەکی دەوڵەمەند لەڕووی پێداویستیەوە.\nدامەزرێنەری ئەم ڕێبازە ماریا مۆنتیسۆریە لە ساڵی ١٩٠٧ دا کە لەئیتاڵیا کازا دی بامینی دامەزراند.\nماریا مۆنتیسۆری زانایەکی ئیتاڵی بوو ڕێگە زانستیەکانی سەرنجدانی بەکارهێنا بۆ پەرەدان بە ڕێبازەکەی لە پەروەردەدا. تا ئەمڕۆش، ڕێبازەکەی جەختدەکاتەوە لەسەر چاودێری فێربونی مناڵ و بەرەوپێشبردنی ژینگەی فێربون لەسەر بنەمای چاودێریکردنەکانی مامۆستا. مناڵان هاندەدرێن کە ئەزمونی زانستی و ڕێگەی تاقیکردنەوە و هەڵەکردن بەکاربێنن بۆ فێربوون.\nبنەما تیۆریەکانی: ڕێبازی مۆنتیسۆری پشت بە بیردۆزەی بونیادی زانین (the cognitive-constructivist theory) دەبەستێت. مۆنتیسۆری پێیوابو مناڵ لە قۆناغە ڕۆشنەکاندا فێردەبن، زیاتر وەک ژان پیاژێ.\nمۆنتیسۆری چوار قۆناغی گەشەکردنی بۆ مناڵ داناوە و پێیوایە دوو قۆناغی یەکەمیان زۆر گرنگن، ئەوانیش، یەکەم، قۆناغی لەدایکبون تا سێ ساڵی و دووەمیش قۆناغی سێ بۆ شەش ساڵیە. بۆیە پۆلەکانی مۆنتیسۆری لەسەر ئەم بنەمای بە گروپکردنە ڕێکدەخرێن.\nڕۆڵی مامۆستا: مامۆستا بەشێوەیەکی نمونەیی بەڕێوبەرێكی خۆناهەڵقورتێنەرە، دواجار ئامانجی مامۆستا ئەوەیە دەستوەرنەداتە فێربونەوە، بەشێوەیەک مناڵان خۆیان پەرە بە توانستە خودیەکانیان دەدەن. مامۆستا پێویستە چاودێری فێربونی قوتابی بکات و تۆماریان بکات، لەبەرئەوەی ئەوە سەلماوە کە وەستاندنی مناڵان لەکاتی فێربوندا پرۆسەکانی هاندان و حەز و بیرکردنەوە و گوڕی مناڵان وەڕسدەکات. بۆیە ئامانجەکە پێویستە ئەوە بێت پاڵپشتی فێربونی خۆئاڕاستەکراو و خۆدسپلینکراو بکرێت. ماریا مۆنتیسۆری لەم بارەیەوە دەڵێت: "گەورەترین نیشانەی سەرکەوتویی مامۆستا ئەوەیە بتوانێت بڵێت 'ئێستا مناڵەکان خەریکی چالاکین و ئیشدەکەن هەر وەک ئەوەی من نەبم.'"\nڕۆڵی ژینگە: پۆلی مۆنتیسۆری لە پێداویستی و سەرچاوەکاندا دەوڵەمەندە. مناڵان دەتوانن لەناو پۆلدا ئەو پێداویستی و سەرچاوانە بەکاربهێنن بۆ یارمەتیدانیان لەچارەسەری گرفتەکان و دۆزینەوەی شتی نوێ. پەروەردەکاران چاودێریکردنی مناڵەکان بەکاردێنن تا ئەو سەرچاوانە بۆ مناڵان دابین بکەن کە یارمەتیاندەدات بۆ پڕکردنەوەی پێداویستیە گەشەییەکانی ئێستایان. هەروەها پۆلی مۆنتیسۆری پۆلێکی ڕێکخراو و ژینگەیەکی بونیادنراوە، هەموو شتەکان لەشوێنی خۆیاندان.\nکردارە جێبەجێکاریەکانی ئەم ڕێبازە: پۆلی مۆنتیسۆری جەخت لە ئەزمونە هەستی و کرداریەکان دەکاتەوە. وانەکان بە ئاڕاستەی ئەرکدان و تیایدا مامۆستا ئەرکێک دیاری دەکات و هانی مناڵان دەدات تا ئەرکەکە بێ دەستێوەردان لەلایەن گەورەکانەوە تەواو بکەن.\nڕێگەی مۆنتیسۆری ئەو پۆلە فرە تەمەنانە بەکاردێنێت کە پشتدەبەستێت بە قۆناغە پێشتردیاریکراوەکانی گەشەکردن (واتە لە لەدایکبونەوە تا سێ ساڵی و لەسێ ساڵی تا شەش ساڵی). ئەم بایەخدانە بە فرە تەمەنی یەکێکە لە بوارە دیارەکانی ڕێبازی مۆنتیسۆری کە تەنها لە ڕێبازێکی تردا هەیە کە دوایی لێرەدا باسی دەکەین: ئەویش ڕێبازی رێجیۆ ئمیلیایە.\nڕوانگەی مۆنتیسۆری لەسەر قۆناغی مناڵی: مۆنتیسۆری مناڵان وەک "عامیلێک" دەبینێت. ئەمەش واتە پێیوایە مناڵان دەتوانن و قابیلیەتی ئەوەیان تێدایە خۆیان پەرەپێبدەن. ئەمەش پێچەوانەی ئەو بۆچونەیە کە مناڵان وەک بێتاوان سەیردەکات و بەگشتی مناڵان وا دەبینێت کە بێتاوانن و پێویستیان بە پاراستنە. لای مۆنتیسۆری، مناڵان وەک ئەوە دەبینرێن کە دەتوانن بۆخۆیان شت بدۆزنەوە و فێربن بەمەرجێک ژینگەیەکی دەوڵەمەند بە پێداویستی و سەرچاوەکانیان بۆ دابینبکرێت.\n２.\tڕێبازی شتاینەر/ واڵدۆرف\nتایبەتمەندیە سەرەکیەکانی ئەم ڕێبازە\n•\tتا تەمەنی ٧ ساڵی نە تەکنەلۆجیا و نە فێربونی ئەکادیمی\n•\tجەختکراوەتەوە لەسەر سروشت و پێداویستیە سروشتیەکان\n•\tئەولەویەت دراوە بە ژیانی کۆمەڵی\n•\tمامۆستایەک لەگەڵ پۆلێکدا بۆ چەندین ساڵ دەمێنێتەوە\nدامەزرێنەرانی ئەم ڕێبازە رودۆڵف شتاینەر و ئیمیل مۆڵتن لەساڵی ١٩١٩دا. زاراوەی "واڵدۆرف" لە ناوی ئەو کارگەی جگەرەیەوە هاتووە کە پاڵپشتی دارایی قوتابخانەکەی دەکرد. مۆڵت، کە بەڕێوبەری کارگەکە بوو، داوا لە شتاینەر دەکات قوتابخانەیەک بۆ مناڵانی فەرمانبەران و کرێکارانی کارگەکە بکاتەوە.\nشتاینەر فەیلەسوفێک بوو باوەڕی بە چاندنی ڕۆحانیەتی مناڵان هەبوو، ئیلهامی لەو بیرۆکەیەی جان جاک رۆسۆوە وەرگرتبو کە دەڵێت مناڵان بە باشترین شێوە لە ژینگەیەکی سروشتی و خێزانی و خۆشی وادا بەخێودەکرێن کە بە جیهانی دەرەوەی گەوران گەندەڵ نەکرابێت.\nبنەما تیۆریەکانی: ئەم ڕێبازە باوەشی بۆ ڕوانگەی مرۆڤانەی فێربون و فێرکردن کردوەتەوە. شتاینەر بەردەوام لە پەیوەندیدا بوە لەگەڵ ئەو بیرۆکەیەی کە مناڵان وەک بێتاوان سەیردەکات و دەڵێت مناڵان دەبێت لە سروشتدا دور لە جیهانی گەوران بەخێوکرێن، هەروەها ئەم ڕێبازە زۆر بایەخ بە لەبەرچاوگرتنی هەستی قوتابیان دەدات. لێرەدا دەتوانیت ئەوە ببینیت کە شتاینەر بایەخ نادات بە پێداگۆجی بونیاتنەرانە و زیاتر بایەخ بە ڕێبازی مرۆڤانە کە باوەش بۆ گەشەی رۆحی گشتگیر دەکاتەوە، دەدات.\nڕۆڵی مامۆستا: لە قوتابخانەکانی والدرۆف-شتاینەردا مامۆستا سەرکردەی ئەخلاقیە، پاڵپشتی هارمۆنی و هەستی کۆمەڵیبون دەکات، مامۆستا هانی قوتابیان دەدات کە بایەخ بەیەکتری و ژینگەکەیان بدەن. مامۆستا لەم ڕێبازەدا زیاتر کەسێکە دەستێوەردەرە بەپێچەوانەی ڕێبازەکانی مۆنتیسۆری و ڕێجیۆ ئیمیلیا، هەروەها مامۆستا کاردەکات بۆ بە‌هێزکردنی قەناعەتە کەسیەکانی خۆی لەبارەی ئەخلاق و ڕۆحانیەتی مرۆڤانی و گرنگی بایەخدان بەیەکتر. هەروەها مامۆستا وەک "حکایەتخوانی سەرەکی" دەبینرێت و زۆربەی ئەو شتانەی قوتابیان فێریدەبن لەڕێی چیرۆکەوەیە.\nڕۆڵی ژینگە: پێویستە ژینگە سروشتی و خێزانی و گەرموگوڕ بێت. یاری و پێداویستیەکان بەزۆری کاری دەستین و لە دار دروستکراون. ڕەنگە خاکیەکان بەکارهاتون بۆئەوەی بە سروشتەوە بلکێنرێن.\nکردارە جێبەجێکاریەکانی ئەم ڕێبازە: فێربونی ئەکادیمی تا تەمەنی ٧ ساڵان دوادەخرێت، ئەمیش بۆ ئەوەی مناڵان هەر بە بێتاوانی و لە باری مناڵیدا تا چەند دەکرێت بهێڵرێنەوە. پێش تەمەنی ٧ ساڵان بایەخەکان لەسەر دۆزینەوەکان و یاریکردنن، بەزۆری بایەخ بە هونەر و خەیاڵ و کاری داهێنان دەدرێت.\nلەمڕۆدا قوتابخانە والدرۆف-شتاینەرەکان تەکنەلۆجیا بەکارناهێنن تا مناڵەکان تەمەنی ٧ ساڵان تێنەپەڕێنن، ئەمەش دەبێتە هۆی ئەوەی مناڵان زیاتر لەگەڵ سروشتدا بمێننەوە، بەڵام ڕەخنەگران دەڵێن مناڵان پێویستە زوتر بە تەکنەلۆجیا ئاشناکرێن بۆ ئەوەی ببنە نەوەی دیجیتاڵی بەزگماکی، هەندێکی تریش دەڵێن تەکنەلۆجیا گرنگە بۆ مناڵان تا بتوانن لەناو ئەم ئابوری دیجیتاڵیەدا کارێک بەدەستبهێنن.\nبەڵام لەگەڵ ئەوەشدا پەروەردەکارانی ئەم ڕێبازە باوەڕیان وایە کە تەکنەلۆجیا دەکرێت دواخرێت لەبەرئەوەی کاریگەری خراپی لەسەر مناڵانی بچوک هەیە.\nبوارێکی دەگمەنی ئەم ڕێبازە ئەوەیە کە مامۆستا لەگەڵ مناڵەکاندا بۆ ماوەی چەندین ساڵی یەک لەدوای یەک دەمێنێتەوە. پۆلەکانی ئەم ڕێبازە فرە تەمەن نین (واتە دەبێت قوتابیان لەناو پۆلێکدا هەمان تەمەنی یەکتریان هەبێت)، ئەمەش جیاوازی سەرەکی نێوان ئەم ڕێبازە و ڕێبازەکەی پێشترە. بایەخدان زیاتر لە ڕێبازەدا لەسەر ڕۆتینەکانی ڕۆژانەیە کە ئەمەش ڕێکخراوبونی کاتی ژەمەکانی نانخورادن و ڕاهێنانە لەسەر ژیانی خێزانی و کۆمەڵی.\nڕوانگەی والدرۆف-شتاینەر لەسەر قۆناغی مناڵی: ئەم ڕێبازە مناڵان وەک بێتاوان دەبینێت، بایەخی زۆر بەوە دەدرێت مناڵان لە جیهانی گەوران بپارێزرێن و لە ژینگەی سروشتیدا بهێڵدرێنەوە، بەڵگەش بۆ ئەمە، بۆ نمونە، ڕێگەپێنەدانی تەکنەلۆجیایە لەناو پۆلدا.\nهەروەها دەشتوانین بڵێین مناڵان وەک کەسێکی سەربەخۆ دەبینرێن، ئەمەش لە ڕێبازەکانی وەک مۆنتیسۆری و رێجیۆ ئیمیلیادا کەمتر بایەخی پێدەدرێت، لەبەرئەوەی بێتاوانی مناڵی ڕووی پێشەوەی ڕێبازی شتاینەرە.\n３.\tڕێبازی ڕێجیۆ ئیمیلیا\n•\tبایەخدان بە بەها خێزانیەکان\n•\tئەولەویەت بۆ کاری گروپ و کارلێکی کۆمەڵایەتیە\n•\tمامۆستایان بە جوت کار دەکەن\n•\tمناڵان وەک توانادار و توانستدار دەبینرێن\n•\tپۆلی تەمەن جیاواز بۆ ئەوەی مناڵانی بچوک لە مناڵانی گەورەترەوە فێربن\nیەکەم قوتابخانەی رێجیۆ ئیمیلیا لەلایەن لۆریس مالاگۆزی لە ساڵی ١٩٤٦ دا دامەزرا، قوتابخانەکەی لە دوری ٢٠ خولەک لە شاری ڕێجیۆ ئیمیلیاوە دروستکرد. یەکەم قوتابخانە لەڕێی فرۆشتنی تانکەکانی جەنگەوە پاڵپشتی دارایی کرا.\nڕێبازی رێجیۆ ئیمیلیا لە ئەنجامی حەزی وڵاتی ئیتاڵیا لەدوای جەنگی دووەمی جیهانی بۆ دروستکردنی داهاتویەکی دیموکراتی بۆ مناڵانی ئیتاڵی هاتەئاراوە، بایەخ دەدرا بە هاوکاری نێوان مناڵان و فێربونی کارامەییە دیموکراتیەکان و دروستکردنی پەیوەندی لەنێوان مناڵان و کۆمەڵگەکەیان.\nبنەما تیۆریەکان: ئەم ڕێبازە لە بیردۆزەی کلتوری-کۆمەڵایەتی پەروەردەوە سەرچاوەیگرتوە.\nمالاگوزی (کە دامەزرێنەری ئەم ڕێبازەیە) باوەشی بۆ بیرۆکەکەی ڤیگۆتسکی گرتوەتەوە کە دەڵێت مناڵان بەباشترین شێوە لەڕێی کارلێکی کۆمەڵایەتی لە نێوان گەوران و قوتابیاندا فێردەبن، ئەمەش لەگەڵ ڕێبازەکەی ماریا مۆنتیسۆریدا جیاوازە چونکە ئەوەی مۆنتیسۆری بیرۆکەی پیاژێ بەکاردێنێت کە پێیوایە مناڵان "زانایەکی تەنهان" و دەتوانن خۆیان فێربکەن.\nهەروەها مالاگوزی ئەو بیرۆکەیەی پیاژێ ڕەتدەکاتەوە کە دەڵێت مناڵان هەمویان لە قۆناغی گەردونیدا گەشەدەکەن؛ لەبری ئەوە باوەڕی وایە کە مناڵان بەپێی خێرایی خۆیان گەشەدەکەن لەبەرئەوەی بەناو زۆنی نزیکی گەشەدا (Zone of Proximal Development) لە سیاقی کۆمەڵایەتیدا دەڕۆن. بۆیە لێرەوە دەبینی کە ڕێبازی کۆمەڵایەتی بونیاتنەر باڵادەستە و کارلێکی کۆمەڵایەتی لە قوتابخانەکانی رێجیۆ ئێمیلیادا زۆر گرنگە.\nڕۆڵی مامۆستا: مامۆستای ئەم ڕێبازە وەک ڕێنوار دەبینرێت، نەک وەک کەسێکی تەواو دەسەڵاتدار. هێز و تاکێتی قوتابی بۆ بڕیاردانی خۆی و گەیشتن بە ئەنجامی خۆیان ڕێزی لێدەگیرێت. ڕەگەزی دەگمەنی ئەم ڕێبازە ئەوەیە مامۆستایان بەزۆری دو دو کاردەکەن بۆئەوەی گفتوگۆ لەبارەی پێداویستی قوتابیان بکەن و یارمەتی یەکتر بدەن.\nڕۆڵی ژینگە: ئەم ڕێبازە بایەخ بە کارلێکی کۆمەڵایەتی نێوان مناڵ و مناڵ، مناڵ و گەورە، گەورە و گەورە دەدات. پۆل درێژکراوەی کۆمەڵگەیە و کلتورەکان و کۆمەڵگە پێویستە بانگهێشت بکرێن بۆناو پۆلەکان، ئەمەش واتەی ئەوەیە کە زۆر جار شارەزایانی وەک هونەروەران بێنە ناو پۆلەکانەوە. مالاگوزی پێناسەی پۆلی وەک "مامۆستای سێیەم" کردووە، ئەمەش بۆئەوەی سەرنجمان بۆ ئەوە ڕابکێشێت کە ئەمە چەند گرنگە بۆ فێربونی قوتابی.\nکردارە جێبەجێکاریەکانی ئەم ڕێبازە: پۆلەکانی بەزۆری دیموکراتین و قوتابیان بەشدارن لە بڕیارداندا، هەروەها کاری گروپی زۆر گرنگە.\nپۆلی تەمەن جیاوازیش لەم ڕێبازەدا بەزۆری بەکاردێت بەڵام لەبەرهۆی جیاواز لەوەی ڕێبازی مۆنتیسۆری.\nمۆنتیسۆری لەسەر بنەمای قۆناغی پێشتر پێناسەکراوی گەشە پۆلی تەمەن جیاواز دیاریدەکات، بەڵام ڕێبازی رێجیۆ ئیمیلیا پۆلی تەمەن جیاواز دادەنێت بۆئەوەی هانی مناڵان بدات لە هاوپۆلە "زیاتر زانیاریدارەکانی ترەوە" فێربن.\nڕوانگەی ڕێجیۆ ئیمیلیا لەسەر قۆناغی مناڵی: لەم ڕێبازەدا مناڵان وەک "عامیلێک" دەبینرێن. ئەمەش مانای ئەوەیە کە وەک توانادار و بەهێز ئەژماردەکرێن. هەر لە تەمەنی زۆر مناڵیەوە هانی بەشداری دیموکراتی و هاونیشتمانیبونی کارا دەدرێن. مالاگوزی، دامەزرێنەری ئەم ڕێبازە دەڵێت: "...وێنەی ئێمە بۆ مناڵ پڕە لە توانا و هێز و توانست و لەسەرو هەموشیانەوە بە مناڵانی تر و گەورانەوە بەستراوەتەوە."\n４.\tڕێبازی فرۆبێڵ\n•\tمامۆستا وەک باخەوان وایە یارمەتی مناڵان دەدات وەک چرۆی گوڵ بپشکوێن\n•\tیاری تەمەنی مناڵی و چالاکی بۆ مناڵان دابیندەکرێت\nدامەزرێنەری ئەم ڕێبازە فریدریک فرۆبێڵە. فرۆبێڵ ئەندازیار و فەیلەسوفێکی ئەوروپیە باوەڕی وایە گەشەی مەعریفی مناڵان بەشێوەیەکی سروشتی لەڕێی دەرخستنی ژینگەکەیانەوە ئاشکرادەکرێت. فرۆبێڵ پەرەی بە چەند یاریەک داوە کە پێیوایە لەگەڵ پێشکەوتنی سروشتی مەعریفی مناڵاندا دەگونجێت. فرۆبێل بە میتافۆری مامۆستا وەک باخەوان و قوتابی وەک گوڵ بەناوبانگە.\nفرۆبێڵ تیۆرناسێکی مەعریفی-بونیاتنەری (cognitive-constructivist) کاریگەرە و پێیوایە مناڵان لەڕێی قۆناغە سروشتیەکانەوە گەشەدەکەن و وەک گوڵ دەپشکوێن (تا ڕادەیەک وەک مۆنتیسۆری). یەکێکە لە یەکەمین ئەو کەسانەی کە گرنگی وازیکردن بە یاریەکان و ئامرازەکانی یاری بۆ گەشەی مەعریفی مناڵان دوپاتدەکاتەوە و باوەڕی وایە دەبێت یاریە تەمەن گونجاوەکان دابینبکرێن تا یارمەتی پێشکەوتنی گەشەی مناڵ بدات.\nڕۆڵی مامۆستا: مامۆستا وەک باخەوانێکە کە چاودێری گەشەی مناڵ دەکات بەشێوەیەکی سروشتی گەشە بکات. مامۆستایان پێویستە چاودێری گەشەی مناڵان و هەست دروستبونیان بکەن و ئەو ئەزمون و دیاریانەیان بۆ دابینکەن کە دانراون بۆ یارمەتیدانی هەست دروستبون لای مناڵان (زۆر نزیکە لە مۆنتیسۆریەوە بەڵام جەختێکی زۆر لە فێربونی هێمایی و بیرکاریانە دەکرێتەوە).\nڕۆڵی ژینگە: فرۆبێڵ دەیەوێت قوتبیان بخاتە ناو ژینگەیەکی ئامادەکراوەوە کە دیاری و یاریەکانی تێدایە. دیاری و یاریەکانیش ئەمانەن:\nدیاری ١-٦: یاریکردن بە مادە ڕەقە سێ ڕەهەندیەکان\nدیاری ٦-٩: یاریکردن بە شێوە و هێڵ و خاڵە دوو ڕەهەندیەکان\nدیاری ١٠: چوارچێوە: یاریکردن بەو چوارچێوانەی کە مادە ڕەقەکان بە هێڵ و خاڵەکانەوە دەگەیەنێت (ئێسکەپەیکەری شێوە سێ ڕەهەندی).\nکردارە جێبەجێکاریەکانی ئەم ڕێبازە: فرۆبێل باوەڕی وایە باخچەی مناڵان دەبێت پڕ بێت لە یاری و بزوتن و گۆرانی و چالاکیە دەستیەکان کە یارمەتی مناڵان دەدەن بەهۆی پێنج هەستەکەوە فێربن. دیاری (یاریەکان) و پیشە (دەستڕەنگینی) یەکانی فرۆبێڵ پێویستە یارمەتی مناڵان بدەن وێنا هێمایەکانی جیهانی واقیعی پێ دروستبکەن. مناڵان دەبێت جیهانیان بۆ دەرخرێت لەڕێی یاریەوە تا گەشە بە تێگەیشتنیان بۆ سروشتی جیهانی فیزیکی بدرێت، چونکە یاریکردن لە جیهانی واقیعیدا سیاقێك دەدات بە مەعریفەی قوتابیان (زۆر دژی فێربونی ڕۆتینیە، واتە دەرخکردن و دوبارەکردنەوە).\nفەلەسەفەی فرۆبێڵ هیچ ئاماژەیەکی بە پێویستی گروپی تەمەن نەداوە.\nڕوانگەی فرۆبێڵ لەسەر قۆناغی مناڵی: فرۆبێڵ مناڵ وەک عامیل دەبینێت و پێیوایە مناڵان هەوڵدەدەن لەڕێی تێوەگلان بەو شتانەی لە ناویدا هەن لە جیهان تێبگەن. بۆیە دەبێت مناڵان سەربەستیان بدرێتێ تا خۆیان جیهان کەشفبکەن (ئەم جەختکردنەوەیە لە سەربەستی مناڵ بەتەواوی پەیوەندارە بە پێکهاتەی عامیلەوە).\n５. قوتابخانەی فۆریست (یان دارستان)\n•\tمناڵان بەتەواوی لە ناو دارستان و لە دەرەوە فێردەبن\n•\tهانی کاری مەترسیدار دەدرێت\nلە دانیمارک سەریهەڵداوە و بەجیهاندا بڵاوبوەتەوە. لەلایەن پەروەردەکارە دانیماریکیەکانەوە دامەزراوە و بۆ سەرتاپای جیهاندا لەساڵانی ١٩٩٠ و ساڵانی ٢٠٠٠ دا بڵاوبۆتەوە. لە ئێستادا لە وڵاتانی بەریتانیا (بەناوی قوتابخانەکانی دارستان) و ئوسترالیادا (بەناوی بوش کیندەرز) بڵاوە. ئەم جۆرە قوتابخانانە پەیڕەوی ڕێبازی یاریکردن دەکات و باوەشی بۆ ئەو بیرۆکەیەی جان جاک رۆسۆ کردوەتەوە کە دەڵێت مناڵان پەیوەندیەکی تایبەتیان لەگەڵ سروشتدا هەیە. ئەم ڕێبازە بەفەلسەفەی دانیمارکی فغیلوفتسلیڤ (friluftsliv) کە بەمانای ژیان لە هەوای کراوەدا دێت، پاڵپشتی کراوە. ئەم فەلسەفەیە پێیوایە بەخێوکردنی مناڵان لە سروشتدا یارمەتیان دەدات ئەزمونی ئازادی بکەن و هەوای پاک هەڵمژن و پەیوەندیەکی ڕۆحی لەگەڵ زەویدا دروستبکەن.\nبنەما تیۆریەکانی: ڕێبازی قوتابخانەی فۆڕیست مناڵان بەشێوەی گشتگیر دەبینێت، ئەمەش پەیوەندارە بە ڕوانگەی مرۆڤانە بۆ فێربون و فێرکردن. تێگەیشتنی گشتگیر بۆ مناڵان جەخت لەسەر گەشەی مەعریفی و کۆمەڵایەتی و جەستەیی مناڵان دەکاتەوە. هەروەها دەتوانین بڵێین ئەم ڕێبازە بونیاتنەریشە، چونکە جەختێکی زۆر دەکاتەوە لەسەر "فێربون لەڕێی کردارەوە". مناڵان کاتەکانیان لە دەرەوە بەسەردەبەن و تێکەڵی سروشت دەبن و تیایدا دەژین تا مەعریفەیان گەشەبکات.\nڕۆڵی مامۆستا: مامۆستای ئەم جۆرە قوتابخانانە دەبێت ڕێنوار بن و هانی قوتابیان بدەن ژینگە سروشتیەکی تیایدان کەشفبکەن. مامۆستا هانیان دەدات بگەڕێن و یاریبکەن بەڵام ئەوە مناڵەکە خۆیەتی کە سەرکردایەتی ئەزمونی فێربونەکە دەکات (واتە ڕێبازێکی مناڵ-پێشڕەویە). هەرچەندە سەلامەتی مناڵان جێگەی نیگەرانیە، بەڵام مامۆستا نابێت ئامانجی ئەوە بێت هەموو مەترسیەکان لابەرێت و لەبری ئەوە دەبێت مناڵان دڵخۆش بن بە شوێنێکی تەواو سەلامەت کە مەترسیە ئاشکراکان لابراون، بەڵام نابێت مامۆستا زیاتر لەوە بڕوات و دڵەڕاوكێ دروستکات، چونکە هەندێك مەترسی بۆ فێربون باشن.\nمامۆستا بایەخ بە دروستکردنی متمانە لەنێوان خۆی و قوتابیەکاندا دەدات، ئەمەش واتە دەبێت مامۆستا متمانەی بە قوتابیان بێت کە خۆیان خۆیان ڕێکبخەن. هەروەها مامۆستایان بایەخ دەدەن بە بۆنە و ئاهەنگەکانی وەک ئاگرکردنەوە و پرێزنتەیشنی قوتابیان بۆ دەستپێکردن و کۆتایهێنان بە دانیشتنەکانی فێربون.\nڕۆڵی ژینگە: فێربون بەتەواوی لەدەرەوەیە، بەشێوەیەکی پەسەندیش لە ژینگەی دارستانە سروشتیەکاندا. دەبێت ژینگەی فێربون کۆتاییەکەی کراوە بێت، ئەمەش واتە مناڵان خۆیان سەرکەشیەکانیان دروستدەکەن: خۆیان ئەوە هەڵدەبژێرن چۆن سەرچاوەکان لە ژینەگەکەیاندا بەکاربهێنن. وانەکانی دەرەوە پێویستە لەهەمو بارێکی کەشوهەوادا بکرێن، تا مناڵان بۆ هەمو جۆرەکانی کەش و هەوا سارد، گەرم، باراناوی، بەفراوی ئامادەبکرێن.\nکردارە جێبەجێکاریەکان بۆ مامۆستا: مامۆستایان دەبێت دڵنیابنەوە لەوەی قوتابیان بەشێوەیەک خۆیانگۆڕیەوە کە لەگەڵ باری کەشوهەواکەدا گونجاوە. دەبێت مناڵان فێری ئەوەکرێن چۆن خۆیان بەسەر مەترسیەکاندا زاڵدەبن و ئەمەش پێویستی زۆری بە سەرەتای سکافۆڵدین (scaffolding) هەیە. هەشت پرنسیپ بۆ قوتابخانەکانی فۆڕیست هەیە کە مامۆستایان دەتوانن وەک ڕێبازیکی کرداری بۆ جێبەجێکردنی فەلسەفەی قوتابخانەی فۆڕیست لە فێرکرنەکەیاندا بەکاریانبهێنن.\nلەم ڕێبازەشدا ئاماژە بە پێویستی گروپی تەمەن نەدراوە، ئەمەش جیاوازیەکی بەرچاوە لەگەڵ ڕێبازەکانی مۆنتیسۆری و شتاینەردا. بەڵام ئەم ڕێبازە جەخت لەوە دەکاتەوە کە دەبێت مناڵان لەناو ژینگەیەکی دارستانیدا بن بۆ ماوەیەکی بەردەوام: تەنها یەک چالاکی دەرەوەی پۆل بەس نیە، وا باشترە هەموو فێربونەکە لە دارستاندا بێت بۆ ماوەی چەندین هەفتە لەسەریەک. لە بەریتانیادا هەندێک تەعدیلاتی تیاکراوە بەشێوەیەک هەفتەی یەک ڕۆژ بەسەر وەرزەکەدا دابەشکراوە ئەویش لەبەر مەنهەجی خوێندنەکە.\nڕوانگەی قوتابخانەی فۆڕیست لەسەر قۆناغی مناڵی: ئەمیش مناڵ وەک عامیل دەبینێت و پێیوایە مناڵان دەتوانن خۆیان بەڕێوەبەرن و بەرگەگرتنیان بۆ مەترسیەکان لە ژیانیاندا هەڵسەنگێنن. بۆیە متمانەی نێوان مناڵان و گەوران جەختیلێکراوەتەوە، پەیوەندیەکی وەک بڵێین بدەوببەیە، نەک مامۆستا ببێتە دوا کەسی دەسەڵاتدار.


عەرەباندن - ویکیپیدیا، ئینسایکڵۆپیدیای ئازاد\n(ڕەوانەکراوە لە تەعریبەوە)\nبەعەرەبکردن بریتییە لە چاندنی کەلتوور و داب و نەریتی عەرەبی لە ناوچەیەکی ناعەرەب لە پێناو زۆرکردنی خاکی عەرەبی. بەعەرەبکردن لە سەدەی ٧ەم بە بەرفراوانی ئەنجام دەدرا لە کاتی داگیرکاری عەرەبی ئیسلام کە زمان و کەلتوور و ئایینی ئیسلامیان بڵاو دەکردەوە بۆ وڵاتی داگیرکراو.\n١ بەعەرەبکردن پێش ئیسلام\n٢ بەعەرەبکردن پاش ئیسلام\n٣ بەعەرەبکردن لە سەردەمی نوێ\nبەعەرەبکردن پێش ئیسلام[دەستکاری]\nئاشکرایە کە عەرەبەکانی یەکەم کەسی سامیی نەبوون کە لە نیمچەدوورگەی عەرەب ھاتنە دەرەوە، بەڵکو ئارامییەکان، کەنعانییەکان، ئەکەدییەکان پەلیان ھاویشت بۆ ناوچەکانی باکووری سامییەکانی وەک ئاشوورییەکان، فینیقییەکان، بابلییەکان، عیبرییەکان و ئەمۆرییەکان.\nبەعەرەبکردن پاش ئیسلام[دەستکاری]\nپاش ئیسلام، ھۆزە عەرەبییەکان لەژێر ئاڵای ئیسلام ڕژانە نێو بەیزەنتینییە و ساسانییەکان و مێزۆپۆتامیا. پاش چەند ساڵێک سەربازگەکان بوونە شاری گەورە. زمانی ئارامیی دانیشتوانی ئەو ناوچانە کە زۆر نزیک بوو لە زمانی سامیی پێشووی قەحتانییەکان و عەدنانییەکانەوە بەعەرەبی کرا، ھەرچەندە تا ئەمڕۆ چەند کەمینەیەک بە زمانی ئارامیی سەردەم قسە دەکەن.\nبەعەرەبکردن لە سەردەمی نوێ[دەستکاری]\nلە سەردەمی ڕژێمی بەعس، سەددام حوسەین سەدان ھەزار کورد و ھەزاران ئاشووری لە کەرکووک دەربەدەر کرد و ڕایگواستن بۆ شارەکانی باشووری ئێراق و بەھەمان شێوە سەدان ھەزار لە عەرەبی لە شارەکانی باشووری ئێراقەوە ڕەوانەی کەرکووک دەکرد کە خانوو و ئوتومبێل و پارەی باشیان پێ دەدرا بۆ گوزەران و کارئاسانی ژیانیان بۆ دەکرا. لەبەرنبەردا ھەموو ھۆکارەکانی ژیان بۆ کوردەکان گران دەکران و کوردەکان پێویست بوو ناویان بگۆڕن بۆ عەرەبی بۆ دامەزراندن لە فەرمانگەکان و کڕینی زەوی یان خانوو.\nلە پێش ڕاپەڕینی شارەکانی باشووری کوردستان حکومەتی ئێراق ھەوڵی لەناوبردنی شاری سلێمانی دا بە دروستکردنی شارێک لە باشووری ئێراق بە ناوی سلێمانی و گواستنەوەی دانیشتوانی شارەکە بۆ شارە نوێیەکە، بەڵام شکست و لاوازبوونی ڕژێمی بەعس لە داگیرکاری کوێت و ڕاپەڕینی شارەکانی باشووری کوردستان ئەو ھەوڵەی حکومەتی ئێراقی ھەڵوەشاندەوە.\nلە ساڵانی ھەشتاکاندا و لە پڕۆسەی ئەنفالدا ١٨٢٠٠٠ ھاوڵاتی بێتاوانی کورد زیندەبەچاڵکران بۆ کەمکردنەوەی ڕێژەی دانیشتونی کورد.\nوەرگیراو لە «https://ckb.wikipedia.org/w/index.php?title=عەرەباندن&oldid=399110»\nتاوانەکانی ڕژێمی بەعس\nتاوانەکانی دژی گەلی کورد\nئەم پەڕەیە دواجار لە ٢٠:٢١ی ٦ی ئازاری ٢٠١٤ نوێ کراوەتەوە.


هه‌رێمه کوردیـیه‌کان, ١٢ ی مانگی چوار ٢٠١٩\nڕاده‌ستكردنى 25 عه‌ره‌بى كه‌ركوك له‌لایه‌ن هێزه ئه‌منیه‌كانى سلێمانى یه‌وه\n"نزیكه‌ى سێ مانگ له‌مه‌وبه‌ر وه‌كو وه‌فدێكى یه‌كێتى سه‌ردانى ئه‌نجومه‌نى سیاسى عه‌ره‌بى یان كردووه، بڕیارى باشكردنى په‌یوه‌ندیه‌كانیان و هێوركردنه‌وه‌ى دۆخه‌كه‌یان داوه."\n"ده‌ستوری عیراقیش ڕێگه نادات كه خاكی عیراق به‌كاربهێنرێت بۆ هێرش بۆ سه‌ر ده‌وڵه‌تانی دراوسێی عیراق له‌نێویشیاندا ئێران"\nڕێککەوتنی کوردەکانی سوریا لەگەڵ حکومەتی عێراق بۆ ڕادەستکردنەوەی 31 هەزار ئاوارەی عێراقی\nکوردەکانی سوریا ڕۆژی پێنجشەممە ڕایانگەیاند گەیشتونەتە ڕێککەوتنێک لەگەڵ بەغدا بۆ ڕادەستکردنەوەی ئەو 31 هەزار ئاوارە عێراقییەی کە لەکەمپەکانی باکوری ڕۆژهەڵاتی سوریادا بوون. هاوکات بەرپرسێکی عێراقی دڵێت ئەوان دەگوازرێنەوە بۆ کەمپێکی تایبەت کە لەنێویاندا چەندین خانەوادەی دەوڵەتی ئیسلامی داعشیش هەن\nڕێباز حه‌ملان: دڵنیایی ده‌ده‌م موچه به بێ پاشه‌كه‌وت و بێ دواكه‌وتن به‌رده‌وام ده‌بێت، هیچ بڕیارێكیش نیه بۆ وه‌رگرتنه‌وه‌ی پێشینه‌كان\nحكومه‌تی عیراق هۆكاری یه‌كه‌می په‌یڕه‌وكردنی سیستمی پاشه‌كه‌وتی موچه بووه، بۆیە ئەگەر حکومەتی هەرێم دەستی کرد بەدانەوەی موچە دەبێت بەشە زۆرەکەی حکومەتی عیراق ئەو ئەرکە لە ئەستۆ بگرێت."\nهۆشیار عەبدوڵا: پارتی بە بەرنامە دەیەوێ، یەکێتی بکاتە حزبێکی بنەماڵەیی\nلە ماوەی رابردوودا بەپێی رێککەوتنی نێوان پارتی دیموکراتی کوردستان و بزووتنەوەی گۆڕان، چەند پۆستێک بە بزووتنەوەی گۆڕان درا و لەم چوارچێوەیەشدا، بزووتنەوەی گۆڕان جێگری سەرۆکی هەرێمی بەرکەوت.\n"بەڕێز مەسعود بارزانی" کە خۆی مابێت ڕەنگە "نێچیریش" ئەو دەسەڵات و "ئەهمیەتە" گەورەی نەبێت هەر ناوبێت کە سەرۆکی هەرێمە، ئنجا ئێمە جێگری ئەویش بین دەبێت چیمان بەدەست بێت و جێمان پێبکرێت و چ بڕیارێکمان پێدەدرێت؟ "


🌳 چاندنی 4 هەزار بەڕوو بە بۆنەی قوربانیانی بوومەلەرزەی کرماشان لە شاری جوانڕۆ | پۆل: ژینگەی کوردستان | زمانی بابەت: 🏳 کوردیی ناوەڕاست\nچاندنی 4 هەزار بەڕوو بە بۆنەی قوربانیانی بوومەلەرزەی کرماشان لە شاری جوانڕۆ\nبەپێی هەواڵی گەیشتوو بە ئاژانسی هەواڵدەریی کوردپا، دوانیوەڕۆی ڕۆژی سێشەممە 22ی خەزەڵوەر، بە هیمەتی ئەنجومەنی سەوزی ماپرێس لە شاری جوانڕۆجوانڕۆ و بەشداری لاینگەرانی ژینگە، نزیکەی 4 هەزار بەڕوو بە بۆنەی یەکەمین ساڵڤەگەڕی بوومەلەرزەلێدراوانی کرماشانکرماشان لە بەرزاییەکانی پارکی جەنگەلی ماپرێس چێندران.\nبەشداربووانی ڕێوڕەسمی چاندنی بەڕوو، وێرای بەرزڕاگرتنی یاد و بیرەوەری قوربانیان و لێقەوماوانی ئەو ڕووداوە، بەڕوویان وەکوو سێمبولی خۆڕاگری لە بەرانبەر کێشە و دژووارییەکان زانیووە.\nئامانج لەو ڕێوەڕەسمە، لابردنی ئەو خەم و خەفەت و ناڕەحەتییانە بوو کە لە ئەنجامی بوومەلەرزەی ساڵی ڕابردوو و هەروەها هەست بە بەرپرسایەتی بە نیسبەت پاراستن و بووژاندنەوەی داربەڕووەکانی زاگرۆس ڕاگەیاندووە.\nپاش تەواو بوونی ئەم ڕێورەسمە، ئەنجومەنی سەوزی ماپرێس وێرای سپاس و پێزانین لە تەواوی بەشداربووانی ئەو ڕێوڕەسمە کە یاد و بیرەوەری بەرکەوتووانی بوومەلەرزەی کرماشانیان بە باشتری شێوە و بەم هەوڵە ژینگەپارێزیە بەرزڕاگرتووە، تەواوی لاینگەرانی ژینگەپارێزیان لە کوردستان بانگهێشت بە چاندنی بەڕوو کردووە.\n#جوانڕۆ | #کرماشان | #14-11-2018 |\n 📡 ماڵپەڕ | 🏳 کوردیی ناوەڕاست | ماڵپەری کوردپا - 14-11-2018\n➕ ئەم بابەتە لەلایەن: (هاوڕێ باخەوان)ەوە لە: Nov 14 2018 4:52PM تۆمارکراوە\n🔣 شاری جوان | پۆل: هەمەجۆرە | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (هاوڕێ باخەوان)ەوە لە: Mar 2 2014 1:05PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 2 2014 5:42PM باشترکراوە\n👁 ئەم بابەتە 14,260 جار بینراوە\n📷 فایلی وێنە 1.0.1 34 KB Mar 2 2014 1:05PM هاوڕێ باخەوان


سوپاسالاری ئێران هۆشداریدایە حزبەکانی رۆژهەڵاتی کوردستان\nمحەمەد حسێن باقری سوپاسالاری ئێران هۆشداریدایە حزبەکانی رۆژهەڵاتی کوردستان و داواشی لە حکومەتی هەرێمی کوردستان کرد رێگە لە چالاکی ئەو حزبانە لە سنورەکانی هەرێم و رۆژهەڵاتی کوردستان بگرێت.\nلە میانی سەردانێکی بۆ سنورەکانی پارێزگای کرماشان و لە کۆنفرانسێکی رۆژنامەوانیدا محەمەد حسێن باقری سوپاسالاری ئێران رایگەیاند، "ئاسایشی گەلی ئێران بابەتێکە کە هیچکات چاوپۆشی لێناکرێت و پێویستە وڵاتانی دراوسێ لەوانەش عێراق کە هەرێمی کوردستان و حکومەتی ناوەندیی لەخۆ دەگرێت، بەپێی یاسا نێودەوڵەتییەکان و ئەرکی هاوسێیەتی دژ بە گروپەکانی دژ بە شۆڕش دەستبەکاربن".\nناوبراو ئاماژەی بەوەش کرد، هۆشداری دەداتە ئەو حزب و گروپانەی کە لە سنورەکانی هەرێمی کوردستان و رۆژهەڵاتی کوردستان جێگیر بوون و بەنیازن بۆ"مەترسی دروستکردن بۆسەر ئاسایشی ئێران" سنورەکانی ئەو وڵاتە ببەزێنن.\nباقری جەختی لەوەش کردەوە"نابێت بارەگای گروپەکانی دژ بە شۆڕشی ئیسلامی ئێران لە نزیک سنورەکانی ئێمە و وڵاتانی دراوسێ بوونی هەبێت و هەرێمی کوردستان و حکومەتی عێراق بەرپرسیارن لە کۆنتڕۆڵکردنی ئەو گروپانە".


راپۆرتێک:سوپاى پاسداران پلانى هێرشکردنە سەر بنکەیەکى سەربازى ئەمەریکى داڕشتوە\n2021.03.21 - 23:30\nدوو بەرپرسى هەواڵگرى ئەمەریکا ئاشکراى دەکەن، لەلایەن سوپاى پاسدارانى ئێرانیەوە پلانى هێرشکردنە سەر بنکەى سەربازى فۆرت ماکنێرى نزیک واشنتۆن دانراوە لەگەڵ کوشتنى بەرپرسێکى باڵاى سەربازى ئەو وڵاتە.\nئاژانسى هەواڵى ئاسۆشێتید پرێس (21ى ئازارى 2021) لەڕاپۆرتێکیدا کە "ناس کورد" بەدواداچونى بۆ کردووە (21ى ئازارى 2021) لەسەر زارى دوو بەرپرسى هەواڵگرى ئەمەریکاوە بڵاوى کردەوە، ئاژانسى ئاسایشى نەتەوەیى ئەمەریکا مانگى کانوونى دووەم چەند بەڵگەیەکى خستووەتە ڕوو کە سوپاى پاسداران پلانى هێرشێکى داناوە کۆتایى ساڵى 2021 بیکاتە سەر بنکەى فۆرت ماکنێرى ئەمەریکا.\nئاماژە بۆ ئەوەش کراوە، ئەو پلانە هاوشێوەى هێرشکردنە سەر کەشتیەکى جەنگى ئەمەریکا USS Cole کە ساڵى 20000 لەسەر چالاکیەکى خۆکوژى لەڕێگەى بەلەمێک بەتەنیشیەوە لەبەندەرى عەدەنى یەمەن هێرشى کرایە سەر و کوژرانى 17 دەریاوانى لێکەوتەوە.\nئەو دوو بەرپرسە هەواڵگرییە ئەوەشیان ئاشکرا کردووە، پلانى کوشتنى جۆزیف مارتنى جێگرى سوپا سالارى ئەمەریکاش دانراوە.\nبنکەى سەربازى فۆرت ماکنێر یەکێکە لەکۆنترین بنکەکانى ویلایەتە یەکگرتووەکانى ئەمەریکا و هەروەها بارەگاى جۆزیف مارتنیشە و ئەو مەترسیەش واى کردووە کە پارێزگارییەکى توندوتۆڵ بخرێتە سەر ناوچەکە کە نزیکە لەناوچەى وتر فرانت دیسترکێتى دەریاى واشنتۆنەوە.\nشیرینی کاوە گەرمیانی ڤیدیۆی هێرشکردنەسەری لەلایەن پەرلەمانتارانی یەکێتییەوە بڵاوکردەوە\n2021.03.16 - 17:46\nلاهور شێخ جەنگى: پەسەندکردنى بودجە سەرەتایەکە بۆ کۆتایهێنان بە لێبرینى مووچە\n2021.04.01 - 08:43\nدەنگ لەسەر هەڵوەشاندنەوەى پەرلەمان درا\n2021.03.31 - 23:14\nسەرۆكی نەوەی نوێ: چاوەڕوانی كاردانەوەیتر بن\n2021.03.31 - 21:46


بانکی رەشید: هاوڵاتیان دەتوانن بڕی 40 ملیۆن دینار قەرز وەربگرن - پرس میدیا\nHome ئابووری عێراق هه‌واڵ بانکی رەشید: هاوڵاتیان دەتوانن بڕی 40 ملیۆن دینار قەرز وەربگرن\nبانکی رەشید: هاوڵاتیان دەتوانن بڕی 40 ملیۆن دینار قەرز وەربگرن\nپرس میدیا 9/28/2020 02:45:00 pm ئابووری, عێراق, هه‌واڵ,\nنووسینگەی راگەیاندنی بانکی رەشیدی سەر بە حکومەتی عێراق ڕایگەیاند، "فەرمانبەرانی حکومەت دەتوانن بەبڕی 40 ملیۆن دینار قەرز لە بانکی رەشید وەربگرن، ئەوەش بە مەبەستی کڕین یاخود دروستکردنی یەکەی نیشتەجێبوون".\nئاماژە بەوەشکراوە، قەرزەکە لەکاتی گەڕاندنەوەیدا لە مووچەی بنەڕەتی فەرمانبەرەکە دەبڕدرێت، بەجۆرێک نابێت لە 50%ی مووچەکەی تێپەڕ بکات.\nبانكی ره‌شید ئەوەشی خستوەتەڕوو، "پێدانی قەرز تەنها ئەو فەرمانبەرانە دەگرێتەوە کە لەسەر میلاکی بەردەوامی فەرمانگەکانی حکومەتی عیراقن، ئەو فەرمانبەرانەشی داوای وەرگرتنی قەرز دەکەن لە بانکی رەشید، نابێت خزمەتیان لە فەرمانگەکانی خۆیان لە دوو ساڵ کەمتر بێت".\nتاگەکان # ئابووری # عێراق # هه‌واڵ\nBy پرس میدیا at 9/28/2020 02:45:00 pm\nLabels: ئابووری, عێراق, هه‌واڵ\nئابووری عێراق هه‌واڵ


ئه‌فسه‌رێـکی له‌شـکری پاکسـتان له بۆسه‌یه‌کدا له ئیسلام ئاباد ده‌کوژرێت\nی مانگی ده ٢٢, ٢٠٠٩\nپـۆلیس له پاکستان ده‌ڵێت چه‌کداران ئه‌فسه‌رێکی باڵای له‌شکری و سه‌ربازێکیان له میانه‌ی بۆسه‌یه‌کدا له ئیسلام ئاباد کوشتووه.\nکاربه‌ده‌ستان ده‌ڵێن دوو چه‌کدار به سواری مۆتۆرسایکل له ناوچه‌یه‌کدا که زۆربه‌ی دانیشـتوانه‌که‌ی ئه‌فسه‌رانی له‌شکرین ته‌قه‌یان له ئۆتۆمبیله له‌شکریه‌که کرد. سه‌ربازێکی تریش له ناو ئۆتۆمبیله‌که‌دا برینداربوو.\nئه‌و چه‌کدارانه هه‌ڵـهاتن و تا ئێستاش هیچ لایه‌نێک به‌رپرسیارێتی هێرشه‌که‌ی نه‌گردۆته ئه‌ستۆ. جێی باسه له‌م هه‌فتانه‌ی دوایـیدا ملیتانه‌کان ده‌ستیان کردووه به شه‌پۆلێکی تری توندوتیژی و هێرشیان کردۆته سه‌ر، بنکه‌ی مه‌شق و ڕاهینانی پۆلیس، باره‌گه‌یه‌کی له‌شکری، زانکۆیه‌کی ئیسلامی و ئۆفیسێکی نه‌ته‌وه یه‌کگرتووه‌کان. زۆربه‌ی خوێندنگاکانی سه‌رانسه‌ری وڵاته‌که تا ڕۆژی یه‌کشه‌مه‌ش هه‌ر داخراو ده‌بن به هۆی مه‌ترسی ئاسایشی.\nئه‌م هێرشانه وه‌کو تۆڵه‌یه‌که بۆ هێرشێکی فراوانی ئه‌م دوایی‌یانه‌ی له‌شکر دژ به ناوچه‌یه‌کی تاڵیبان له باشوری وه‌زیرسـتان.\nهێزی حکومه‌تی پاکستان چه‌ندین هێرشی زه‌مینیـیان له هه‌رێمه خێڵه‌کیـیه‌کانی باشوری وه‌زیرستان سازداوه. سه‌ربازه‌کان هێرش ده‌که‌نه سه‌ر ئه‌و ناوچانه‌ی که به جێی حه‌وانه‌وه‌ی ڕێبه‌ری تاڵێبان له پاکستان حیکمه‌توڵڵه مه‌حسود داده‌نرێت.


سۆفی: بۆ دانیشتنی پەرلەمان ئیمزا کۆ کراوەتەوە و نیسابی یاسایی تەواو بووە\nWED, 13 SEP 2017 17:42 | KDP.info\nهەولێر-KDP.info- پەرلەمانتارێکی پارتی دیموکراتی کوردستان گوتی، واژۆی ڕێژەی یاساییی ئەندامانی پەرلەمانی کوردستان بۆ ئەنجامدانی کۆبوونەوەی پەرلەمان پێشکەش کراوە و سبەی پەرلەمانی کوردستان کۆبوونەوەی خۆی ئەنجام دەدات و کارا دەکرێتەوە.\nلە ڕاگەیندراوێکی پەرلەمانی کوردستاندا، کە وێنەیەکی بۆ ماڵپەڕی فەرمیی پارتی دیموکراتی کوردستان نێردراوە، ھاتووە، لە کاتێکدا کە دۆخی کوردستان بە ھەلومەرجێکی چارەنووسسازدا تێدەپەڕێت و پێویستە پەرلەمانی کوردستان ڕۆلی مێژووییی خۆی جێبەجێ بکات، واژۆی ڕێژەی یاساییی ئەندامانی پەرلەمانی کوردستان بۆ ئەنجامدانی کۆبوونەوەی پەرلەمان پێشکەش کراوە، بۆ ڕۆژی پێنجشەمە، ڕێکەوتی ١٤/٩/٢٠١٧.\nپەرلەمانتاری فراکسیۆنی زەرد لە پەرلەمانی کوردستان، (د. فورسەت سۆفی) بە ماڵپەڕی فەرمیی پارتی دیموکراتی کوردستانی ڕاگەیاند: ''کۆکردنەوەی ئیمزا بەردەوامە و ئیمزا کۆ کراوەتەوە و نیسابی یاسایی تەواو بووە و سبەی پەرلەمانی کوردستان کۆ دەبێتەوە. ئەگەر گۆڕان و کۆمەڵ بێن بە بەشداریی ھەموو لایەنەکان پەرلەمان کۆ دەبێتەوە، ئەگەرنا بە زۆرینە دەبێت.''


:: AM:11:24:29/01/2020 \nبەهۆی كێشەی نێوان دوو خێزان، كوڕی فەرماندەیەكی سەربازی كوژرا و تا ئێستەیش شەڕەكە بەردەوامی هەیە.\nچەند كەسێك ڕێ بە كوڕی فەرماندەیەكی سەربازیی دەگرن و بە دەستڕێژی فیشەك دەیكوژن\nئەمڕۆ چوارشەم 29ـی كانوونی دووەم، بەپێی ئەو زانیارییانەی هاووڵاتییان بە "وشە"یان داوە، بەیانی ئەمڕۆ لە شارەدێی بێتواتە لەسەر كێشەیەكی كۆن، چەند كەسێك ڕێ بە كوڕی فەرماندەیەكی سەربازیی دەگرن و بە دەستڕێژی فیشەك دەیكوژن.\nئەو هاووڵاتییانە ئاشكرایان كرد، ڕووداوەكە كاتێك ڕووی داوە "ف، س" كە ئاژەڵدارە و بەیانی ئەمڕۆ ئاژەڵەكانی بەرەو ناوچە شاخاوییەكانی بێتواتە بردووە، چەند كەسێك كە پێشتر لە نێوانیاندا كێشەی كۆمەڵایەتیی هەبووە، چوونەتە سەر رێی و كوشتوویانە.\nڕوونیان كردەوە، كوژراوەكە باوكی پلەی لیوایە و تەمەنی 31 ساڵە و خێزاندارە.\nباسیان لەوەش كرد، دوێنێ منداڵێكی لایەنی بەرانبەر خۆی بە ئۆتۆمبێلی "ف، س" هەڵواسیوە و بەربووەتەوە، هەر دوێنێش كێشەكە چارەسەر كراوە، بەڵام ئەمڕۆ دیسان كێشەكە سەری هەڵداوەتەوە و شەڕەكە بەردەوامی هەیە، كەسێكیش بریندارە.\nئه‌م بابه‌ته 40193 جار خوێنراوه‌ته‌وه


محەمەد سەعدەدین: كێشەی ڕاگرتنی مووچە چارەسەر دەكرێت - هيوای کۆرد\nHome ئابوری محەمەد سەعدەدین: كێشەی ڕاگرتنی مووچە چارەسەر دەكرێت\nمحەمەد سەعدەدین: كێشەی ڕاگرتنی مووچە چارەسەر دەكرێت\non: نیسان 26, 2020 In: ئابوری, کوردستانی, هەواڵ\nبڕیارە ئەمڕۆ یەك شەممە ۲٦ی نیسانی ۲۰۲۰ شاندی دانوستانكاری حكومەتی هەرێم كە هەفتەی ڕابردوو سەردانی بەغدایان كردبوو، لەپەڕلەمانی كودستان لەگەڵ سەرۆكایەتی و سەرۆكی فڕاكسیۆنەكان بۆ خستنەڕووی بەرئەنجامی سەردانەكەیان بۆ بەغدا كۆببنەوە.\nچاوەڕوان دەكرێت كۆبوونەوەكە كاتژمێر ۱۱ی پێش نیوەڕۆ ئەنجام بدرێت، كە مەبەست لێی خستنەڕووی دوایین بەرئەنجامی گفتوگۆكانی شاندی حكومەتی هەرێم لەگەڵ حكومەتی عیراق لەسەر شایستە داراییەكان و ڕێگرییەكانی عیراق و دۆخی ناوچە كوردستانییەكان و پرسی نەوت دەبێت.\nمحەمەد سەعدەدین بڕیاردەری لیژنەی دارایی و ئابووری لەپەڕلەمانی كوردستان ڕایگەیاند، ئەمڕۆ وەك پەڕلەمانی كوردستان لەگەل شاندی حكومەت كوبوونەوە ئەنجام دەدرێت بۆ وەرگرتنی زانیاری زیاتر لەسەر گفتوگۆكانی نێوان حكومەتی هەرێم و عیراق.\nدەشڵێت”سەبارەت بە دۆخی دارایی و كێشەی مووچەی فەرمانبەرانی هەرێمی كوردستان حەز دەكەم زۆر بە ڕوونی بڵێم جیاوازی هەیە لەو بڕیارە سیاسیەی ساڵانی ڕابردووی حكومەتی عیراق لەگەڵ ئەم نووسراوەی ئێستای ئەمینداری گشتی حكومەتی عیراق”.\nئاماژەی بۆ ئەوەشكرد، كێشەی ئیستای بەغدا و هەرێم پەیوەندی بە میكانیزمی جێبەجێكردنی یاسای بودجەی ٢٠١٩و لێكتێنەگەیشتنێك هەیە لەو ماددەیەی كە پەیوەندی هەیە بەو ٢٥٠ هەزار بەرمیلەو شایستە داراییەكانی هەرێم.\nڕوونیشیكردەوە، لە نزیكترین دەرفەت ئەم كێشەیە چارەسەر دەكرێت و بابەتی مووچەو سیستەمی دارایی هەرێم ئاسایی دەبێتەوە، جەختیش لەوە دەكاتەوە، حكومەتی هەرێم و سەركردایەتی سیاسی لە هەرێمی كوردستان بەهەموو شێوازێك لەگەڵ باشكردنی دۆخی دارایی و بازرگانی هەرێم و زامنكردنی مووچەی فەرمانبەرانن.\nTags: حكومەتی عیراقحكومەتی هەرێممووچەناوچە كوردستانییەكان\nبەشێک لە زیندانیانی سیاسی هەرێم گردبونەیەوەیەکی ناڕەزاییان ئەنجامدا


دواجار گاریس بێل تێگەیشت کە دەبێت چی بکات – یاریگا سپۆرت\nHome/ڤیدیۆی گۆڵه‌كان/دواجار گاریس بێل تێگەیشت کە دەبێت چی بکات\nدواجار گاریس بێل تێگەیشت کە دەبێت چی بکات\nنزیک دەبینەوە لە کۆتایی وەرز و چاوەروان دەکرێت، لە وەرزی داهاتوو زینەدین زێدانی فڕەنسی و بەڕێوبەری هونەری ریال مەدریدی ئیسپانی، کۆمەڵێک گۆڕانکاری بکات، بەجۆرێک کە هەندێک لەو یاریزانانەی ئێستا مێرەنگی لە دەرەوی پلانەکانی زیزۆ دەبن و لەسەروی هەمووشیانەوە گاریس بێل، هەندێک سەرچاوەش ئەمەیان بڵاوکردووەتەوە کە زێدان ئەمەی بە بێل راگەیاندووە.\nجۆناس بارنیت، بەرێوبەری کارەکانی گاریس بێل بۆ تۆری (سکای سپۆرت) قسەی کردووە و گوتویەتی: گاریس بێل دەیەوێت خاڵێک لە کاروانی وەرزشی خۆی لەگەڵ ریال مەدرید دانێت و وەرزی داهاتوو لە یانەیێکی تر درێژە بەیاریی کردنی بدات، چونکە بێل دڵنیا نییە کە وەرزی داهاتوو لە پلاناکانی زێدان دەبێت یان نا.\nگاریس بێل، تاوەکو هاوینی ساڵی 2022 گرێبەستی لەگەڵ ریال مەدرید ماوە، لەم وەرزە نەیتوانیوە ئاستێکی بەرز پێشکەش بکات و دوای گەڕانەوەی زێدان، سەرنجی ئەو راهێنەرە بەلای خۆیدا راکێشێت.


بەڕێوەبەرایەتییەكی تەندروستی سبەینێی كردە پشوو – تۆڕی میدیایی خەڵک\n2020/02/10 - 8:38 PM\nبەڕێوەبەرایەتی تەندروستی شێخان بڕاریدا بەهۆی دۆخی ناجێگیری كەشوهەواوە سبەینێ بكاتە پشووی فەرمی.\nبەڕێوەبەرایەتی تەندروستی شێخان لە ڕاگەیەنراوێكدا ئاماژەی بەوەكردووە، بەهۆی نالەباری دۆخی كەشوهەوا سبەینێ سێ شەممە 11-2-2020 پشووی فەرمی دەبێت بۆ فەرمانبەران.\nجەختیشی كردۆتەوە، كە لە كلینیكی میللی و سەنتەری فریاكەوتنی 122 دەوام ئاسایی دەبێت.\n“لە سەموونخانەیەك 6 هەزار دۆلار دزراوە”\nبە بڕیاری عیراق قەدەغەی هاتووچۆ و پشووی خوێندن درێژكرایەوە


وەڵام: لە سێ مانگی یەکەمی دووگیانیدا ژنان دووچاری ھەندێ نیشانەی وەک ڕشانەوە و ماندووبوون و گێژبوون دەبنەوە، ھەروەھا لەم ماوەیەدا ئارەزووی ژنی دووگیان بۆ خواردن کەم دەبێتەوە، بۆیە لە سێ مانگی یەکەمی دووگیانیدا ئارەزووی سێکسیی ژنی دووگیان کەم دەبێتەوە، ئەم ڕاستییەش دەبێت لەلایەن ھاوسەرە پیاوەکانەوە ڕەچاو بکرێت، بەڵام مانگەکانی چوارەم و پێنجەم و شەشەم گونجاوترین سێ مانگن بۆ ئەنجامدانی پرۆسەی سێکسیی بۆ ژنی دووگیان، سێ مانگی کۆتاییش ھەستیارە و دەبێت پیاوان زۆر بەوریاییەوە مامەڵەی سێکسیی بکەن لەگەڵ ھاوسەرە دووگیانەکانیادا، وەدەبێت لە سێکسی ڕووبەڕوو خۆیان بپارێزن(واتە پیاو نابێت خۆی بدات بەسەر سکی ھاوسەرەکەیدا) بۆ ئەوەی زیان ھاوسەر و کۆرپەلەکەی نەگات، وەدەبێت لەھەردوو باری تەنیشت یان لەدواوە بۆ پێشەوە پرۆسەکە ئەنجام بدرێت. باشتریش وایە لەو ماوەیەدا ژنی دووگیان نەگاتە ئۆرگازم لەبەر گرژبوونی ماسولکەکانی منداڵدانی.\nوەڵام: بەڕێز خۆت دەستنیشانی ھۆکارەکەت کردووە، لەبەر ڕۆشنایی ئەو ھۆکارەش چارەسەرەکە ڕوونە، کەخۆی لەدوو ڕێگادا دەبینێتەوە: یان ئەوەتا ھاوسەری ئێستات پەسەند بکە و وەک ئەمری واقع مامەڵەی لەگەڵ بکە و ھەوڵبدە وردە وردە خۆت لەڕابردوو دوور بخەرەوە، بەتایبەتی ئەگەر منداڵیشتان لەنێواندا بێت ئەم ڕێگەیەیان پەسەندتر و ژیرانەترە. یاخود ئەوەیە کەتۆ لەم ھاوسەرەت جیابیتەوە و خۆت بکەیتە قوربانی نادیار، ئایا کەسی دووەم کەلەژیانتدا ھەیە، نەچۆتە ژیانی ھاوسەریی؟ ئایا ئەو ئامادەیە واقعی تۆ لەپاش جیابوونەوە پەسەند بکات؟ ئایا ئەگەر منداڵت ھەبێت چارەنووسی منداڵەکەت چی لێدێت؟…تد. لەبەرئەمە ئەم ڕێگە چارەیە پەسەند نییە. ئەگەر بەڕێزتان دانیشتووی کوردستانن دەتوانن سەردانی سەنتەری ڕاوێژکاریی خێزان بکەن لەسلێمانی تالەنزیکەوە ڕێنمایی زیاتر بکرێیت.\nوەڵام : ئەوە دەکەوێتە سەر ژن و مێرد خۆیان و باری فسیۆلۆژی و جەستەییان ، بەشێوەیەکی گشتی پیاو لەو کاتانەدا تەنھا وروژاندنێکی ساکاری بەسە بۆ ڕەپبوونی و ئەنجامدانی کاری سێکسی ، بەڵام ژن پێویستی بەپێشەکییەک ھەیە بۆ وروژاندنی تەواو کە لەنێوان ( ٨ – ١٠ ) خولەک دەبێت بۆ ئەوەی بەتەواوی ئامادەباشی دەروونی و جەستەیی تیادا دروست بێت بۆ کارە سێکسییەکە ، بۆیە زۆر پێویستە پیاو لەو حاڵەتەدا ھیچ پەلە پەلێک نەکات و زۆر خۆی بەمەسەلەی وروژاندنی ھاوسەرەکەیەوە خەریک بکات لەڕێگەی گەمەبازی و ماچ و دەستپیادا ھێنان بەتایبەتی ئەو ناوچانەی کەزۆر ھەستیارن ، لەپێش ھەموویانەوە میتکە و ھەردوو لچی بچووک و بەشی خوارەوەی ئەندامی مێینە و نزیکبوونەوەی پەنجەی لەدیوارەکانی زێ و ملی منداڵدان و یاریکردن بە مەمکەکان ، لەپاش پەیدابوونی ئامادەباشی لەژنەکەیدا جۆرێک لە وروژاندن و ھەست بەخۆشی و بەرەوپیرەچوونی کارە سێکسییەکەی تێدا بەدی دەکرێت ، لەو کاتانەشدا پیاو پێویستە پەلە نەکات و وردە وردە کارەکە ئەنجام بدات و لەگەمە یارییەکانی نەکەوێت و پەلە نەکات لە ھاتنەوە و ڕژاندن تا بەتەواوی ھەست بە لەرزی یەک لەدوای یەکی ھاوسەرەکەی دەکات و ھەست دەکات گەیشتۆتە ئۆرگازم یان لوتکەی چێژ و وردە وردە خاوبوونەوە .\nوەڵام : بەڕێزان ئەمە کێشەیەکی بڵاوە لەناو پیاواندا و ھەندێک بۆ ماوەیەک لەم حاڵەتەدا دەژی و ھەندێکی تر لەگەڵیان دەمێنێتەوە ، دەبێت ئەو ڕاستیە لەبەرچاو بێت کە پرۆسەی سێکسی ھاوبەشی تێدایە کەئەویش ھاوسەرە ئەگەر تۆ بەم زووییە تەواو ببیت و بگەیتە چێژ ئەوا بەرامبەرەکەت نەگەیشتۆتە چێژ و بێگومان ئەم حاڵەتە گرفت و کێشە دەخوڵقێنێت لەنێوان ھاوسەراندا . ھەندێک پیاو زۆر بەھەڵچوونەوە دەست دەکەن بەجووت بوون ئەمە وای لێدەکات کە زوو ئاوی بێتەوە ، ھەندێ جار بەھۆی وەڕسی و باری دەروونی و شەکەت بوونی جەستەییەوە پیاو خوازیارە بەخێرایی پرۆسەکە ئەنجام بدات وەک بڵێی بۆ ڕایی کردنی ئەرکی ھاوسەرێتی سەرشانی ، جاری وا ھەیە بەھۆی بوونی ھەوکردنێکی ( التھاب ) ساکار لەسەر چووکی پیاو وایلێدەکات ھەستەوەری چووک زیاد بکات زوو تەواو بێت ، ئەوەش لەیاد نەکەین کە نەزانی و خۆپەرستی پیاو فاکتەرێکە بۆ زوو ئاوھاتنەوە لەکاتێکدا گرنگی نا‌دات بەگەیشتنی ھاوسەرەکەی بە ئۆرگازم . بەگشتی زوو ئاوھاتنەوە ژانکۆیەکە نەک ھەر بۆ پیاو بەڵکو بۆ ھاوسەرەکەیشی بۆیە پێویستە ئەو کەسانەی ئەم حاڵەتەیان لەگەڵدایە ئەم لایەنە فەرامۆش نەکەن و ھەوڵ بدەن تێیپەڕێنن تاکو زیاتر بەختەوەر بن و ھاوبەشەکەی ژیانیشیان ئاسوودەتر بکەن .\nبەڕێزان : سەبارەت بەچارەسەری زوو ئاوھاتنەوە پێش ھەموو شتێک ئەوەت لەبەرچاو بێت کە تۆ تەنھا نیت بۆ ئەوەی چێژ وەربگریت دەبێت ئەم مافەش بۆ بەرامبەرەکەت دەستەبەر بێت ئەمە خۆی لەخۆیدا قەناعەتێکت لا دروست دەکات کە زیاتر زاڵ بیت بەسەر خۆتدا و پەلە نەکەیت لە چێژ وەرگرتن . ھەروەھا دەبێت ھاوسەر و ھاوبەشی پرۆسەی سێکسیش لەم حاڵەتە تێبگەیەندرێت تا ھاوکار بێت بۆ تێپەڕاندنی ئەم حاڵەتە ، باشترین و پەسەندترین ڕێگەچارە بۆ ئەم بارە مەشق کردنە بە ڕێگەی سیمانز ( بوەستە و دەستپێکەرەوە ) ، ئەم ڕێگەیە یاریدەدەرێکی گرنگە بۆ ڕزگاربوون لەم حاڵەتە ، ئەویش بەم جۆرەیە : ھەرکاتێک ھەستت کرد خەریکە لەچێژ وەرگرتن و ئاوھاتنەوە نزیک بوویتەوە بوەستە و با ھاوسەرەکەشت دەست لە وروژاندنت ھەڵبگرێت و ئەویش بوەستێت بەمەش تۆ خاو دەبیتەوە پاشان دەستپێبکەنەوە ، بۆ ماوەی مانگێک ( بەنزیکەیی ) ئەم مەشقە پیادە بکە ، ووردە ووردە خۆت ھەست بەزاڵ بوون لەسەر خۆت دەکەیت و بەتەواوی ئەم حاڵەتە تێدەپەڕێنیت .\nڕایەکیش ھەیە دەڵێت ئەوانەی بەھەر‌زەکاری و لاوی پێش چوونە ژیانی ھاوسەرێتیەوە بەشێوەیەکی زۆر و نائاسایی دەستپەڕ ئەنجام ئەدەن ، لەپاشەڕۆژدا و لەژیانی ھاوسەرێتیدا زیاتر دووچاری زوو ئاوھاتنەوە دەبن .\n١- گیروگرفتە دەروونیەکان ( دڵەڕاوکێ ، تێکچوونی دەروونی ، خەمۆکی…)\n١٠- بەکارھێنانی ھەندێک داوودەرمانی کیمیایی وەک ( ئارام بەخشەکان – مھدئات ، دژە خۆمۆکێیەکان ، حەبی دژی سکپڕی ، ھەندێک دەرمانی ھۆرمۆنی..).\nوەڵام : ئەوە دەکەوێتە سەر ژن و مێرد خۆیان و باری فسیۆلۆژی و جەستەییان ، بەشێوەیەکی گشتی پیاو لەو کاتانەدا تەنھا وروژاندنێکی ساکاری بەسە بۆ ڕەپبوون و ئەنجامدانی کاری سێکسی ، بەڵام ژن پێویستی بەپێشەکییەک ھەیە بۆ وروژاندنی تەواو کە لەنێوان ( ٨ – ١٠ ) خولەک دەبێت بۆ ئەوەی بەتەواوی ئامادەباشی دەروونی و جەستەیی تیادا دروست بێت بۆ کارە سێکسییەکە ، بۆیە زۆر پێویستە پیاو لەو حاڵەتەدا ھیچ پەلە پەلێک نەکات و زۆر خۆی بەمەسەلەی وروژاندنی ھاوسەرەکەیەوە خەریک بکات لەڕێگەی گەمەبازی و ماچ و دەستپیادا ھێنان بەتایبەتی ئەو ناوچانەی کەزۆر ھەستیارن ، لەپێش ھەموویانەوە میتکە و ھەردوو لچی بچووک و بەشی خوارەوەی ئەندامی مێینە و نزیکبوونەوەی پەنجەی لەدیوارەکانی زێ و ملی منداڵدان و یاریکردن بە مەمکەکان ، لەپاش پەیدابوونی ئامادەباشی لەژنەکەیدا جۆرێک لە وروژاندن و ھەست بەخۆشی و بەرەوپیرەچوونی کارە سێکسییەکەی تێدا بەدی دەکرێت ، لەو کاتانەشدا پیاو پێویستە پەلە نەکات و وردە وردە کارەکە ئەنجام بدات و لەگەمە یارییەکانی نەکەوێت و پەلە نەکات لە ھاتنەوە و ڕژاندن تا بەتەواوی ھەست بە لەرزی یەک لەدوای یەکی ھاوسەرەکەی دەکات و ھەست دەکات گەیشتۆتە ئۆرگازم یان لوتکەی چێژ و وردە وردە خاوبوونەوە .\n٢- ھەندێ جار ھەوکردنەکانی گورچیلە و جۆگەکانی میز لەڕێگەی میزەڕۆکانیان میکرۆبەکانیان دەگەنە پرۆستات و ھەوی پێدەکەن و لەزۆربەی جارەکانیشدا میکرۆبەکان لەپرۆستاتەوە دەگەنە تۆواوە چیکڵدانەکان و لەپاشتردا نا‌ھێڵن تۆوەکان کە لە گونەکانەوە دێن بەباشی بڕۆنە دەرەوە ، یان دەبنە ھۆی کوشتنیان و مرۆڤەکە تووشی نەزۆکی دەکەن .\n٥- ھەوکردنی بەردەوامی گورچیلە و میزەڕۆکان و ئاڵووەکان و … ھتد .\n• لەرزی ژن لەو کاتەدا دەبێت کە تۆواو پیاو دەچێتە ناو زێیەوە ئەو لەرزەش بۆ ئەوەیە کە تەواوی تۆواوەکە بەرەو برە و ملی منداڵدان بەرێت, بۆئەوەی تۆواکەن بە منداڵداندا سەربکەون بەرە و جۆگەی فالوب تا دەگەنە بە ھێلکەکە. کاتێک بەرکەوتنێک لە دوای یەکەکانی چوک بە دیوار و ناپۆشی زێدا ڕوودەدات, ماسولکە و دەمارەکانی ناوچەکە, تا ڕاەدەیەکی زۆر دەھروژێن بەوەش دەرچەی زێ دێتەوە یەک بۆ ئەوەی قەدەغەی چونە دەرەوەی تۆواوەکە بکات ئەو کاتە منداڵدان شلەیەکی لینج دەردەداتە ناو زێوە بۆ ئەوەی تۆواوەکان بۆ لای خۆی ڕابکێشێت لەو کاتەدا لەرزێکی لەپڕ لە ناوچەی منداڵدانی ژنەکەدا ڕوودەداتەوە و منداڵدان زۆر گرژ دەبێت ورەپ دەبێت و ملی بۆ خوارەوە درێژدەکات و دەمی منداڵدان دەگاتە شوێنی ڕشتنی تۆوەکان و دەست دەکات بە ھەڵمژینی چونکە بە گرژ بوونی منداڵدان ھەرچی ھەوایەک بێت تێدا نامێنێت و بەوەش لەپڕ تواوەکە ھروژم دەکاتە ناویەوە, ھەروەک ترومپایەک کە بە کرژبوونی لاستیکەکەی ھەوای تێدا ناھێڵرێت و دەخرێتە ناوەوە پاش خاوبونەوەی لاستیکەکە ڕاستەوخۆ ئاوەکە لە پڕ ڕادەکێشێتە ناویەوە, لە ھەمان کاتدا زێ لەرزە و جوڵەی یەک لەدوای یەکی خۆی بەردەوام دەبێت و بەوەش زیاتر پاڵ بە تۆواوەکانەوە دەنێت بۆ بەردەم ملی منداڵدان و دەرچەکەی, و لەرز لە ژنکەدا دەگاتە ئەو پەڕی کە پێی دەڵێن لەرزی گەورە لەو کاتەدا تەواو وەک لەرزی پیاو وایە کە تۆواوەکان فڕێ دەداتە دەرەوە ژن لەو کاتەدا زۆرتر خۆی بە حەوزی پیاوەکەوە دەنوسێنێت, لە پاشدا وردە وردە خوێن لە ئەندامەکانی زاوزێیەوە دەکێشنەوە تا خاو دەبێتەوە, ھەندێک جار ئەو لەرزە گەورەیە تا ڕادەی لە ھۆش خۆچوون و بورانەوە دەیبات و چاوەکانی بە تەواوی دەنیشن و توانای ھیچ جوڵەیەکی لە ڕاستیشدا نامێنێت و دەگاتە لوتکەی خۆشی و چێژی.\n• ئەندامی نێر وەک ھەموو بەشەکانی دیکەی جەستەی مرۆڤ توشی گەلێک نەخۆشی دەبێت ئەمانەی خوارەوە ھەندێکیانن:\n• ھەوکردنی چوک Balanitis:\n• نەخۆشی پیرۆنی pyronics disese:\n• خنکاندنی پۆپەی چوک paraphimosis:\n• ڕەپبونی بەردەوام priapism:\n• تەسکی پۆپەی چوک phimosis:\n• جۆگەی میز لە خوارەوە Hypospadias:\n• تێکچونەکانی چوک\n• زۆر قەڵەوی کە ھەندێکجار دەگاتە حاڵەتی نەتوانینی جوت بوون\n• نەزانین, لاوازی نێرایەتی لە نێردا\n• دروست نەکردنی ئالودەیی و جۆرێک لە خۆشەویستی و یەکتری ویستن پێش کارە سێکسیەکە\n• ئەستوری و ڕەقی پەردەی کچێنی و نەبونی دەرچە تیایدا\n• تەسکی و ڕەقی دەرچەی زێ بەتایبەتی لە ژنی بەتەمەندا\n• تەسک بوونەوەی زێ بەتایبەتی بە ھۆی سک کردنی زۆر و پەیدابونی چرچ و لۆچی و زیادە گۆشت لە زێ دا\n• وشکی ناو زێ بەھۆی نەڕژاندنی لینجە مادەی ڕژێنی بارسۆلین\n• سێکس ساردی ژن\n• ترس و دڵەڕاوکێ\n• نەمانی ھۆرمۆنی مێ وەک لەدوای تەمەنی نائومێدیەوە\n• گرژبونی زێ\n• کورتی ناو زێ\n• بوونی وەرەم و پولیب تیایدا\n• بەھۆی نەشتەرکاریەوە وەک لابردنی منداڵدان\n• نەخۆشی لە دەرچەی میزی دەرەوەدا\n• ھەڵگەڕانەوەی منداڵدان\n• داکشانی ھێلکەدان بۆ خوارەوە\n• گرژبوونی کۆڵۆن\nژن بۆ ئەوەی ئەم ئارەزوانە جێبەجێ بکات دەبێت بەڕاست دەری بخات کە خۆشی دەوێت و بێ ئەو ژیانی مەحاڵە، دەبێت بایەخ بەجل و بەرگ و خۆڕازاندنەوەی بدات، گرنگی بەخۆشتن و جوانکاری قژ ڕێکخستن و ماکیاژ و باوەشپیاکردن و گەمەبازی و ماچ کردنی بدات، ھەمیشە شوێنی ڕاکێشانی سەرنجی بێت و کاری ناو ماڵ و مەتبەخ نەبێتە ھۆی بۆن و بەرام لێ ھاتنی ناخۆش و شپرزەیی و بایەخ نەدان بەخۆ.\n39321 جار خوێندراوه‌ته‌وه\nھەو و زامی ڕیخۆڵەی گەورە


سه‌رۆكى ده‌سته‌ى ده‌سپاكى له‌لایه‌ن لیژنه‌ى دارایى په‌رله‌مانه‌وه میوندارى كرا\nڕۆژى دووشه‌م 22ى نیسانى 2019، د. ئه‌حمه‌د ئه‌نوه‌ر سه‌رۆكى ده‌سته‌ى ده‌سپاكى هه‌رێمى كوردستان له‌لایه‌ن لیژنه‌ى دارایى په‌رله‌مانى كوردستانه‌وه میواندارى كرا .\nله كۆبوونه‌وه‌یه‌كدا ئاماژه به ناوه‌ڕۆكى ڕاپۆرتى چالاكییه‌كانى ده‌سته‌ى ده‌سپاكى بۆ ساڵى 2018 كرد و ڕوونى كرده‌وه كه تا ئێستا ده‌سته‌ى ده‌سپاكى هه‌رێمى كوردستان ده‌یان كێشه‌ى هه‌یه و به‌رده‌وامه له كاركردن.\nهه‌روه‌ك ئاماژه‌ى بۆ ئه‌وه كرد كه له‌ناو ڕاپۆرتى ساڵانه‌ى ده‌سته‌ى ده‌سپاكى كه به‌پێى یاسای ژماره 3 بۆ ساڵى 2011ى هه‌موار كراو به یاساى ژماره 7 بۆ ساڵى 2014ى هه‌موار كراو ده‌سته بۆ په‌رله‌مانى ده‌نێرێ ته‌واوى چالاكیی و قه‌باره‌ى گه‌نده‌ڵى دیاری كراوه و به‌شێوه‌یه‌كى شه‌فاف چالاكییه‌كان ڕوون كراوه‌ته‌وه.\nلاى خۆیانه‌وه لیژنه‌ى دارایى له په‌رله‌مانى كوردستان هه‌ڵسه‌نگاندیان بۆ ڕاپۆرتى ساڵانه‌ى ده‌سته‌ى ده‌سپاكى كرد و ئاماژه‌یان بۆ هاوئاهه‌نگى زیاتر دا و بابه‌ت و ئاسته‌نگه‌كانى به‌رده‌م ده‌سته گفتوگۆى له‌باره‌یه‌وه كرا و هاوئاهه‌نگى كرا تا له داهاتوو ئاماده‌كارى بۆ هه‌موارێكى ترى یاساى ده‌سته بكرێ.


جێگره‌وه‌ی عه‌بدولمه‌هدی ده‌رده‌كه‌وێت\nسه‌رۆك وه‌زیرانی كاربه‌ڕێكه‌ری عێراق، عادل عه‌بدولمه‌هدی\nعه‌بدولمه‌هدی به‌غدا به‌رهه‌م ساڵح حه‌لبووسی شیعه سوننه كورد\nسه‌رۆكی ئه‌نجوومه‌نی نوێنه‌رانی عێراقی فیدراڵ، "محه‌مه‌د حه‌لبووسی"، داوای له سه‌رۆك كۆماری عێراقی فیدراڵ، "به‌رهه‌م ئه‌حمه‌د ساڵح" كرد، له ماوه‌ی (15) رۆژدا پاڵێوراوێك بۆ پۆستی سه‌رۆكی حكومه‌ت ده‌ستنیشان بكات، بۆ ئه‌وه‌ی بتوانرێت كابینه‌یه‌كی نوێی وه‌زاری پێكبهێنێت و عێراق نه‌كه‌وێته بۆشایی ده‌سه‌ڵاته‌وه.\nله راگه‌یه‌ندراوی سه‌رۆكایه‌تی ئه‌نجوومه‌نی نوێنه‌راندا هاتووه: "به پشت به‌ستن به مادده‌ی (76)ـی ده‌ستووری عێراق، داوا ده‌كه‌ین له ماوه‌ی (15) رۆژدا پاڵێوراوێك بۆ پۆستی سه‌رۆكی ئه‌نجوومه‌نی وه‌زیرانی عێراقی فیدراڵ ده‌ستنیشان بكه‌ن".\nله ناوه‌ندی سیاسی عێراقدا، ده‌نگۆی ئه‌وه له ئارادایه، یه‌كێك له‌و كه‌سانه‌ی چانسیان زۆره له لایه‌ن سه‌رۆك كۆماری عێراقه‌وه بۆ وه‌رگرتنی پۆستی سه‌رۆك وه‌زیران ده‌ستنیشان بكرێن، وه‌زیری پێشووی نه‌وتی عێراق، "ئیبراهیم محه‌مه‌د به‌حرلعلوم" بێت.\nئیبراهیم محه‌مه‌د به‌حرلعلوم\nناوبراو، پێشتر وه‌زیری نه‌وتی عێراق بووه. له سه‌ره‌تای ساڵی (2006) ده‌ستی له كار كێشاوه‌ته‌وه. له هه‌ڵبژاردنی (2005)یشدا وه‌ك ئه‌ندامی "كۆمه‌ڵه‌ی نیشتمانی عێراق – په‌رله‌مان" هه‌ڵبژێردراوه.\nپێش ئه‌وه‌ی سه‌رۆك كۆمار هیچ پاڵێوراوێك ده‌ستنیشان بكات، خۆپیشانده‌رانی عێراق مه‌رجیان داناوه و داوا ده‌كه‌ن، ئه‌و كه‌سه‌ی ده‌بێته سه‌رۆك وه‌زیرانی داهاتوو، "نابێت پێشتر له پرۆسه‌ی سیاسی عێراقدا به‌شداری كردبێت و پێویستیشه سه‌ر به هیچ حزب و لایه‌نێكی سیاسی نه‌بێت".\nرۆژی هه‌ینی رابردوو، سه‌رۆك وه‌زیرانی عێراقی فیدراڵ، "عادل عه‌بدولمه‌هدی" بڕیاری دا ده‌ستله‌كاربكێشێته‌وه. رۆژی دواتر ئه‌نجوومه‌نی نوێنه‌رانی عێراق بڕیاره‌كه‌ی په‌سند كرد.\nنووسراوی سه‌رۆكی ئه‌نجوومه‌نی نوێنه‌رانی عێراق\nله سه‌ره‌تای مانگی ئۆكتۆبه‌ری رابردووه‌وه، عێراق رووبه‌ڕووی شه‌پۆلێكی ناڕه‌زایی و خۆپیشاندانی هاووڵاتیان بووه‌ته‌وه.\nخۆپیشانده‌ره عێراقییه‌كان داوا ده‌كه‌ن، سیستمی سیاسی عێراق بگۆڕێت و چاكسازی بنه‌ڕه‌تی ئه‌نجام بدرێت و حكومه‌ت و ئه‌نجوومه‌نی نوێنه‌ران ده‌ستله‌كار بكێشنه‌وه.\nئه‌ندامی كۆمیسیارانی كۆمیسۆنه‌كه، "عه‌لی به‌یاتی" به رۆژنامه‌ی "الشرق الأوسط"ـی راگه‌یاندووه، تا دوێنێ سێشه‌ممه (3ی كانوونی یه‌كه‌م/ دیسێمبه‌ری 2019)، ژماره‌ی كوژراوانی خۆپیشاندانه‌كان گه‌یشتووه‌ته (433) كه‌س و نزیكه‌ی (20) هه‌زار كه‌سیش بریندار بوون، كه زۆرینه‌یان خۆپیشانده‌رن و به‌شێكیشیان كارمه‌ندی هێزه ئه‌منییه‌كانن.\nدیمه‌نێك له خۆپیشاندانه‌كانی عێراق\nله باره‌ی ژماره‌ی ئه‌و كه‌سانه‌ی له لایه‌ن هێزه ئه‌منییه‌كانه‌وه ده‌ستگیركراوون، "عه‌لی به‌یاتی" گوتی: "ژماره‌ی ده‌ستگیركراوه‌كان گه‌یشتووه‌ته (2) هه‌زار و (597) كه‌س، له‌و ژماره‌یه (2) هه‌زار و (441) كه‌سیان ئازاد كراوون و (156) كه‌س له گرتووخانه‌كان ماونه‌ته‌وه و له‌و ژماره‌یه‌ش دوێنێ له‌سه‌ر داوای كۆمیسیۆنی مافه‌كانی مرۆڤ (15) ده‌ستگیركراوی دیكه ئازاد كراوون".\nئه‌و ئه‌ندامه‌ی كۆمیسیۆنه‌كه، داواشیكرد، "ده‌سه‌ڵاتدارانی عێراق قه‌ره‌بووی ماددی و مه‌عنه‌وی هه‌موو ئه‌و هاووڵاتییه خۆپیشانده‌رانه بكه‌نه‌وه، كه له لایه‌ن دادگاوه ئازاد كراوون و هیچ تۆمه‌تێكیان له‌سه‌ر ساغ نه‌بووه‌ته‌وه".\nله‌و چوارچێوه‌یه‌دا، رۆژی سێشه‌ممه (3ی كانوونی یه‌كه‌م/ دیسێمبه‌ری 2019)، كۆمیسیۆنی باڵای مافه‌كانی مرۆڤ له‌گه‌ڵ نێرده‌ی یه‌كێتی ئه‌وروپا بۆ عێراق پرسی خۆپیشاندانه‌كانی عێراقی تاوتوێكرد.\nخۆپیشانده‌رانی عێراق له به‌غدا ده‌یانه‌وێت بگه‌نه ناوچه‌ی سه‌وز\nسه‌رۆكی كۆمیسیۆنه‌كه، "عه‌قیل موسه‌وی" له به‌یاننامه‌یه‌كدا رایگه‌یاند، "زیاتر له (400) كارمه‌ندی كۆمیسیۆنه‌كه‌ی له‌و گۆڕه‌پانانه بڵاوبوونه‌ته‌وه، كه خۆپیشاندانیان تێدا ده‌كرێت، به مه‌به‌ستی تۆماركردنی حاڵه‌ته‌كانی پێشێلكاری".\nپرسی پڕكردنه‌وه‌ی بۆشایی ده‌سه‌ڵات و دامه‌زراندنی كابینه‌یه‌كی نوێی حكومه‌ت له به‌غدا له ئاستی كۆمه‌ڵگه‌ی نێوده‌وڵه‌تی جێی بایه‌خه و له‌و چوارچێوه‌یه‌دا، له كۆبوونه‌وه‌ی رۆژی سێشه‌ممه (2ی كانوونی یه‌كه‌م/ دیسێمبه‌ری 2019)، ئه‌نجوومه‌نی ئاسایشی نێوده‌وڵه‌تی نوێنه‌ری هه‌میشه‌یی رووسیا له نه‌ته‌وه‌یه‌كگرتووه‌كان، "ڤاسیلی نیبینزیا" گوتی: "هیوادارین كوتله په‌رله‌مانییه گه‌وره‌كان بتوانن له‌و ماوه‌ی ده‌ستوور بۆی دیاریكردوون، كه‌سێك بۆ پۆستی سه‌رۆك وه‌زیران ده‌ستنیشان بكه‌ن. رێگه نه‌ده‌ن بۆشایی ده‌سه‌ڵات درووست ببێت.\n"ڤاسیلی نیبینزیا" گوتیشی: "ده‌ستنیشانكردنی كاندیدی سه‌رۆك وه‌زیران، ده‌بێته هۆی تێپه‌ڕاندنی ناكۆكییه ناوخۆییه‌كان و گه‌ڕانه‌وه‌ی سه‌قامگیری بۆ عێراق".\nنوێنه‌ری هه‌میشه‌یی رووسیا له نه‌ته‌وه‌یه‌كگرتووه‌كان، "ڤاسیلی نیبینزیا"\nسه‌رچاوه: العربیة، RT، الشرق الأوسط\n01 فڕۆکەیەک بە 110 سەرنشینەوە کەوتە خوارەوە\n02 فڕۆكه‌یه‌كی ئێرانی له رێڕه‌وی فڕگه ده‌رده‌چێت و ده‌چێته سه‌ر شه‌قامێكی گشتی\n03 سه‌رچاوه‌ی ڤایرۆسه كوشنده‌كه‌ی چین دۆزرایه‌وه\n04 راگەیەندراوێک لە سەرۆکى هەرێمى کوردستانەوە\n06 ئەمەریكا لە رۆژئاوای كوردستان ئۆپەراسیۆنەكانی دەستپێدەكاتەوە\n06 فڕۆكه‌یه‌كی ئێرانی له رێڕه‌وی فڕگه ده‌رده‌چێت و ده‌چێته سه‌ر شه‌قامێكی گشتی


مێھرداد چەمەنی - ویکیپیدیا، ئینسایکڵۆپیدیای ئازاد\nڕێکخراوەی چریکەکانی فەداییی گەلی ئێران\nمێھرداد چەمەنی (١٩٥٨ لە کرن - ١٩٨٢ لە کرماشان)، چالاکوانێکی سیاسی و خوێندکاری مارکسیستی زانستگای ڕازیی کرماشان بوو کە لە ساڵی ١٩٨٢ لە بەندیخانەی کرماشاندا لە ژێری ئەشکەنجە کوژراو.\nمێھرداد چەمەنی لە ساڵی ١٩٥٨دا لە شاری کرن سەر بە پارێزگەی کرماشان لە ڕۆژھەڵاتی کوردستاندا لە بنەماڵەیەکی یارسان دایک بوو. بەدوای تەواوکردنی وانەخوێندنەکەی چوو بۆ زانستگای ڕازیی کرماشان و لە ڕشتەی بییۆلۆژی وانەی خۆێند. چەمەنی لە ساڵی ١٩٧٨ بوو بە ئەندامی ڕێکخراوەی چریکەکانی فیداییی گەلی ئێران و وەکوو ئەندامی ئەم ڕێکخراوە لە ڕێکخستنی خەباتەکانی خوێندکارانی زانستگای ڕازیی کرماشان ڕۆلی ھەرەگرینگێکی بوو.\nمێھرداد چەمەنی بە دوای دابەشبوونی ئەم ڕێکخراوە بە دوو لقی کەمینە (ئەقەللییەت) و زۆرینە (ئەکسەرییەت) چالاکییەکانی لەگەڵ لقی کەمینە بەردەوام کرد و بوو بە نوێنەری کۆڕی خوێندکارانی پێشەنگی زانکۆی زانستەکانی بنەماییی کرماشان و ھەروەھا بەدوای شۆڕشی چاندیی ئێران و پشۆدانی زانکۆکانی ئێران، بوو بە بەرپرسی بەشێک لە ڕێکخراوەی فیداییەکانی کەمینە لە پارێزگەی کرماشان. چەمەنی بۆ قوتەبییەکان، موعەللیمەکان، خوێندکاران و کرێکاران کلاسەکان و دەورەکانی فێرکاری بەڕێوە دەبرد و ھەوڵ دەدات تا ڕێکخستنی چریکەکانی فیدایی لە کرماشان زیندوو بکاتەوە.\nمێھرداد چەمەنی لە ساڵی ١٩٨٠دا لە کونگرەی ڕێکخراوەی فیداییەکانی گەل (کەمینە) بەشدار بوو. بەدوای ماوەیەک دەرچوون و ژیانی بەھێنی لە ڕۆژی ٢٣ی ئاداری ١٩٨٠ لە ماڵی خۆی لە شاری کرماشاندا دەستبەسەر کرا و لە پایگەی ناوەندیی سپای پاسدارانی شوڕشی ئیسلامیی ئێران لە شاری کرماشان لە ژێری ئەشکەنجەدا کوژراو. جەستەی مێھرداد چەمەنی لە ڕۆژی ٢٦ی ئاداری ١٩٨٠ لە ڕێوڕەسمێکی گەورە لە قۆڕستانی شاری کرن بە ئاخ سپێردراو.\nوەرگیراو لە «https://ckb.wikipedia.org/w/index.php?title=مێھرداد_چەمەنی&oldid=677713»\nئەم پەڕەیە دواجار لە ١٢:٥٩ی ٢٤ی نیسانی ٢٠٢٠ نوێ کراوەتەوە.


قۆناغی به‌ڕێوبردنی وڵات به‌شێوه‌یه‌كی مه‌ركه‌زی به‌سه‌رچووه - NewsHub\nقۆناغی به‌ڕێوبردنی وڵات به‌شێوه‌یه‌كی مه‌ركه‌زی به‌سه‌رچووه\n17 سبتمبر, 2014 12:43 م\nسه‌رۆكی په‌رله‌مانی كوردستان رایگه‌یاند كه كێشه‌كانی عیراق گه‌یشتوونه‌ته ئاستێك، گه‌ر چاره‌سه‌ریان بۆ نه‌دۆزرێته‌وه مه‌حاڵه به‌م شێوه بمێنێته‌وه، چونكه قۆناغی به‌ڕێوبردنی وڵات به‌شێوه‌یه‌كی مه‌ركه‌زی به‌سه‌رچووه، وتیشی: "داوا له دۆسته‌كانمان ده‌كه‌ین فشار بكه‌ن بۆ چاره‌سه‌ركردنی كێشه‌كانی عیراق".\nنیوه‌ڕۆی ئه‌مڕۆ چوارشه‌ممه د.یوسف محه‌ممه‌د سادق سه‌رۆكی په‌رله‌مانی كوردستان به ئاماده‌بوونی د.جه‌عفه‌ر ئیبراهیم جێگری سه‌رۆكی په‌رله‌مان و فه‌خره‌ددین قادر سكرتێری په‌رله‌مان پێشوازیكرد له وه‌فدێكی په‌رله‌مانی به‌ریتانیا له پارتی پارێزگاران كه پێكهاتبوون له (لیو دووچێرتی و كواسی كوارتینگ و ئاده‌م هۆلۆوه‌ی).\nله سه‌ره‌تای دانیشتنه‌كه‌دا سه‌رۆكی په‌رله‌مان، به‌خێرهاتنی وه‌فده‌كه‌ی كرد و ئاماژه‌ی به ره‌وشی ناوچه‌كه كرد و ته‌ئكیدی كرده‌وه كه "كێشه‌كانی ئه‌مڕۆی عیراق، ده‌رهاویشته‌ی ململانێ و سیاسه‌ته هه‌ڵه‌كانی ده‌سه‌ڵاتدارانی عیراق بووه، بۆیه پێویسته بیر له چاره‌سه‌ركردنی كێشه‌كان بكه‌ینه‌وه، له‌م پێناوه‌شدا ئێمه هه‌وڵ ده‌ده‌ین و داوا له دۆسته‌كانمان ده‌كه‌ین فشاره‌كانیان چڕبكه‌نه‌وه بۆ چاره‌سه‌ركردنی بارودۆخه‌كه و دووباره‌نه‌بوونه‌وه‌ی هه‌ڵه‌كانی پێشووتر ."\nله ته‌وه‌رێكی تری دانیشتنه‌كه‌دا، سه‌رۆكی په‌رله‌مان ئاماژه‌ی به كێشه‌ی ئاواره‌كان كرد و وتی: "چاره‌سه‌ری ئه‌و كێشه‌یه به ئازادكردنی ناوچه‌كه‌یان ده‌بێت له‌ده‌ستی تیرۆریستان، پێویسته كه‌مه نه‌ته‌وه‌ییه‌كانیش وڵات چۆڵ نه‌كه‌ن، بۆ ئه‌وه‌ی ئه‌و مۆزاییكه جوانه‌ی له هه‌رێم به‌رجه‌سته بووه به‌رده‌وام بێت."\nله‌به‌رامبه‌ر وته‌كانی سه‌رۆكی په‌رله‌ماندا، په‌رله‌مانتارانی به‌ریتانیا خۆشحاڵی خۆیان بۆ زانیارییه‌كان ده‌ربڕی و ئاماژه‌یان به‌وه‌دا كه ئه‌وان هاتوون له نزیكه‌وه ئاگاداری رووداوه‌كان بن.


وەزیری سامانە سروشتییەکان: بەڵێ نرخی بەنزین لە هەرێم دادەبەزێت\nوەزیری سامانە سروشتییەکانی هەرێم ڕایگەیاند، ناردنی بەنزین لە بەغدادەوە تەنها دیاریکردنی میکانزمەکەی ماوە و لە هەوڵی بەپەلەدان بۆ دیاریکردنی شێوازی ناردنی بەنزینەکە.\nکەمال ئەتروشی، وەزیری سامانە سروشتییەکانی هەرێم لە چاوپێکەوتنێکدا لەگەڵ فەرمانگەی میدیا و زانیاریی حکومەتی هەرێم ڕایگەیاندووە، “بڕیاری ناردنی بەنزین لەلایەن عێراقەوە دەرچووە و بڕیارەکە هەیە، بەڵام میکانزمی گواستنەوە دیاری نەکراوە، کە بە چ شێوەیەك بگاتە هەرێمی کوردستان، ئێمە لە هەوڵی دۆزینەوەی ڕێگەچارەیەکی بەپەلەداین و نوێنەری حکومەتی هەرێمی کوردستان لە بەغداد لە هەوڵەکانی بۆ ئه‌و مه‌به‌سته بەردەوامە”.\nسەبارەت بە دابەشکردنی نەوتی سپی بەسەر هاوڵاتییاندا کەمال ئەتروشی ڕایگەیاندووە، “لە سەرەتای مانگی تشرینی یەکەمەوە (مانگی 10) دەست بە دابەشکردنی دەکرێت و دیاریکردنی نرخی نەوتەکەش پێویستی بە هەماهەنگی هەیە”.\nکەمال ئەتروشی، لەبارەی دۆخی وەزارەتەکەیەوە ئاماژەی بەوەکردووە، “لە ئایندەدا فشاری زۆر دەکەوێتەسەر وەزارەتی سامانە سروشتییەکان و دەبێت ستراتیژێکی نوێ و ورد دابڕێژین بۆ پەیوەندیی نێوان ئێمە و کۆمپانیا نێودەوڵەتییەکان، چونکە تا ئێستا ڕۆڵی تەنفیزیمان نییە و تەنها تەماشاکەرین”.\nوەزارەتی ڕۆشنبیری: کەناڵی IPLUS مۆڵەتی فەرمی نەبووە\nهۆڵه‌ندا و پۆرتوگال براوه‌ی گه‌ڕی پێنجه‌می پاڵاوتنه‌کانی ئه‌وروپا بوون\nسلێمانی.. گەنجێک گیانیلەدەستدا، کە پێش پێنج ڕۆژ بریندارکرابوو\nبەیانی ئەمڕۆ، گەنجێک، کە پێش پێنج ڕۆژ بریندارکرابوو، لە نەخۆشخانە گیانیلەدەستدا. پەیامنێری تۆڕی میدیایی ئێستا لە سلێمانی ڕایگەیاند،…\nکۆمسیۆن ئەنجامی بەرایی هەڵبژاردنی بەشێك لە پارێزگاکانی هەرێم ڕادەگەیەنێت\nکۆمسیۆنی هەڵبژاردنەكان ئەنجامی بەرایی هەڵبژاردنی پارێزگاکانی هەرێم ڕادەگەیەنێت. ئەنجامی دەنگی كاندیدان لە بازنەكانی پارێزگای هەولێر بەمجۆرەیە: هەولێر 1…\nلیستێكی نوێی موچە بڵاوكرایەوە.. 17 وەزارەت و دامەزراوەی دیكە موچە وەردەگرن\nوەزارەتی دارایی و ئابوریی هەرێم، ئەمڕۆ چوارشەممە لیستێكی نوێی دابەشكردنی موچەی مانگی شەشی ژمارەیەك وەزارەت و دەستەی دیكەی…


بە گوێرەی ئاژانسی حکومەتی ئیرنا، زۆرینەی ئەندامانی مەجلیسی ئێران یەکشەمە گوتیان، ئەگەر ئەمەریکا سوپای پاسداران بخاتە ڕێزی تێرۆریستان، ئێران کرداری بەرامبەر بە ئەمەریکا دەگرێتەبەر.\nوەک سێ کابەدەستی ئەمەریکا بە ئاژانسی ڕۆیتێرزیان گوت، چاوەڕوانی دەکرێت ئەمەریکا ڕێکخراوی سپای پاسداران وەک ڕێکخراوێکی تێرۆریستی ناوزەد بکات، واتا دەبێتە یەکەم جار کە ئەمەریکا بە فەرمی لەشکری وڵاتێکی دیکە بە گرووپێکی تێرۆریستی بزانێت.\nلێدوانێکی دەرکراوا لە لایەن ٢٥٥ لە ٢٩٠ ئەندامی مەجلیسی ئێران دەڵێت، "ئێمە هەر کردارێک لە دژی ئەو هێزە [سپای پاسداران] بە هەمان کردار وەڵام دەدەینەوە. بە جۆرێک ڕیبەرانی ئەمەریکا، کە خۆیان خوڵقێنەر و پشتیوانی تێرۆریستان لە خۆرهەڵاتی ناوەڕاست دان، لە ئەو کردارە نەگونجاوەیان پەژیوان دەبنەوە."\nوەزیری دەرەوەی ئەمەریکا مایک پامپێۆ وەک بەشێک لە هەڵوێستی توندی بەڕێوەبەرایەتی تڕامپ پشتیوانی لە گۆڕانی ڕێبازی ئەمەریکا بەرامبەر بە ئێران کردوە.\nسپاسی پاسداران کە بە دوای شۆڕشی ئیسلامی ١٩٧٩ پشتیوانی لە سیستمی دەسەڵاتداری مەلاکانی شیعە دەکات، هەرە ڕێکخراوی بە هێزی بواری ئاسایشە. ئەو ڕێکخراوە دەستی بە سەر کەرتەکانی گەورەی ئابووری ئێران و کارتێکردنی لە قەوارەی سیاسی ئیراندا هەیە.


خەونی بەرەی کوردستانی لە ڕۆژهەڵاتی کوردستان | Roji Kurd ڕۆژی کورد\nHome به‌ره‌ی كوردستانی خەونی بەرەی کوردستانی لە ڕۆژهەڵاتی کوردستان\nخەونی بەرەی کوردستانی لە ڕۆژهەڵاتی کوردستان\nبەرێز هادی سۆفیزادە، نووسه‌ر و چالاكی سیاسی لە وتارێکدا کە بۆ رۆژی کورد نێردراوە، بۆچوونی خۆی سەبارەت بە پێکهێنانی بەرەی کوردستانی دەردەبڕێ.\nمەوزوعی بەرەی کوردستانی لە ڕۆژهەڵاتی کوردستان وەک هەموو پرسە نەتەوەییەکان کەوتوەتە پەراوێزەوە و باسکردنی سواوە، مەوزوعێک کە لە گەڵ تەمەنی کۆماری ئیسلامی باسی سەرەکی کۆمەڵگای سیاسی ڕۆژهەڵاتی کوردستان بوە. پێک نەهاتنی بەرەی کوردستانی لە ناو هێزەکانی ڕۆژهەڵات بەشێکی داسەپاوەو دەوڵەت بە سیاسەتی زیرەکانە بە سەر بزوتنەوەی کوردی تەحمیل کردوەو بەشێکی دیکەی بە ئەنقسەت یا لە ڕووی نەزانی حیزبەکانەوەیە. هەوڵ ئەدەم زۆر بە کورتی لە سەر ئەو دو ئیددعایە قسە بکەم.\nیەکەم ) لە ئاستی ئێرانی دا، دەوڵەتی ئێران لە حیزبەکانی کوردستان زیرەکترە، بە خوێندنەوە، نفوز و ئەزمونێک کە لە سەر حیزبەکان هەیەتی زۆر بە ئاسانی هەر هەوڵێکی ئەوان بۆ یەکگرتن لە ژێر هەر ناوێکدا خونسا دەکاتەوە. کارتێکەری حاکمییەت نە تەنها لە سەر حیزبی کوردی بەڵکو لە سەر تەواوی ئەحزابی ئێرانی بەهێزەو بزوتنەوەکانی دیکەی ئێرانیشی وەک بزوتنەوەی کوردستان لاواز وبێ کاریگەر کردوە. لە مێژووی سی و پێنج ساڵەی دەسەڵاتی ناوەندی ئێران ڕژیم باندۆرێکی بەهێزی لە سەر لێک ترازانی هەمو ئەو هەوڵانە کردوە کە لە ژێر ناوی بەرە چ لە ناو ئەحزابی کوردی چ لە نێوان ئەحزابی ئێرانی هاتونەتە ئاراوە. لێکترازاندنی هەیئەتی نوێنەرایەتی گەلی کورد لە سەروبەدنی شۆڕشی ساڵی ١٩٧٩، لێک ترازانی شوڕای بەرگری میللی و چەند هەوڵی دواتریش لەو نمونان لە دەوڵەتی ناوەندی ئێران توانیویەتی بە ئاسانی کەلێن بخاتە ناو نەیارانی خۆی کە ات بە ئەمڕۆ کەمتر خەسارناسی ئەو پیلانانە کراوە. تەنانەت دەعوتی ئەم دواییانەی ڕژیم لە حیزبی دیموکڕاتی کوردستان دیسان بە مەبەستی خونسا کردنەوەی تێکەڵ بونەوەی ئیحتمالی هەر دو حیزبی دیموکڕات بو. بە کورتی موزاکرە باشترین تاکتیکی ڕژیم بۆ لێک دابڕانی زیاتری حیزبەکان بوە کە ناسینی ئەم بەشە لە سیاسەتی ڕژیم لای بەرپرسانی ئەحزاب غایب بوە. لینکی خوارەوە لە ژێر ناوی ” حیزبی دیموکڕات لە نێو بەرداشی دو موزاکرەدا ” بەشێک پیلانی ڕژیم لە هەمبەر حیزبەکانی تیایە کە تا ڕاددەیەک ئەتوانی وڵامدەری ئەم بەحسە بێت.\nدووهەم ) حیزب کەرەستەی خەباتی پاڕلمانیە، حیزب هێزی ڕزگاریدەر نیە، ڕاستییەکەی ئەوەیە کورد پێویستی بە هێزی ڕزگاریدەر هەیە نەک حیزب. حیزبی کوردی ڕۆژهەڵات قەوارەی حکومەتیان هەیە و بە پێی تایبەتمەندی خەباتی کورد دانەمەزراون. هەلو مەرجی دامەزرانی ئەوان هەرکام تابعی بارودۆخێکی تایبەت بوە. ئیستا ئەوان زیاتر وەک حکومەتی لە تاراوگە دەژین نەک وەک حیزبی ئامادەی خەبات . نە خاوەن خاکن، نە خاوەن خەڵک، وەک سەرهەنگی بێ هەنگ وان. کەواتە لە سەر چی بەرە پێک بێنن؟ لە لایەکی دیکەوە هەرکام لەو حیزبانە لە ناوخۆیاندا بۆشایی سیاسی و تەشکیلاتیان هەیە، بۆ ئەوەی لاوازییەکانی خۆیان بشارنەوە قازانج لەوەدا دەبینن لێک دور بن. هەر کام لەوانە لە ناو چوارچێوەی خۆیاندا جۆرێک حکومەتیان بۆ خۆیان تەشکیل داوە و بە سەر چەند سەد کەسێکەوە حکومەت دەکەن و هەردولایش ( هەم خەڵک ـ هەم حکومەت ) ڕازین چونکە هەمو بە خەونی حکومەت و دەسەڵاتەوە ئەژین.\nهادی سۆفیزاده: دەوڵەتی ئێران لە حیزبەکانی کوردستان زیرەکترە، و بە ئاسانی هەر هەوڵێکی ئەوان بۆ یەکگرتن لە ژێر هەر ناوێکدا خونسا دەکاتەوە.\nحیزبی ڕۆژهەڵات حیزبی سوننەتین، حیزبی دروست کردنی فکر و ئیدەی نوێ نین. بیرکردنەوەی سیاسی حیزبەکانی ڕۆژهەڵات مەودایەکی بەرینی نیە و زۆر لۆکاڵ بیر ئەکەنەوە، ئەتوانین بڵێێن هەمویان حیزبی ناوچەیین. بە کورتی ڕۆژهەڵاتی کوردستان پێویستی بە هێزی ڕزگاریدەر هەیە. ئەگەر لە قۆناغی ئیستادا هەمو حیزبەکان لە یەک بەرەیشدا بن دیسان باندۆرێکی لە سەر کۆمەڵگای کوردی وە یا بزوتنەوە نابێت چونکە قورسایی حیزبی نابیندرێ. هەر کام لە حیزبەکان یەک لە سەدی قورسایی سی ساڵ پێش ئیستای خۆیان ماوە. ئەگەریش باری پێوەندی حیزبەکان لە گەڵ کۆمەڵگای کوردی هەڵسەنگێنین دەبینین فاسڵەیەکی زۆر کەوتوەتە نێوان نەسڵی ئیستای کۆمەڵگای کوردی و حیزبی کوردی واتە کۆمەڵگا گەنج و حیزب پیر!. ئەمە بەو مانا نیە کە بە تەواوی بێ کاریگەر بون. بە زمانێکی سادە ئەگەر سی ساڵ پێش ئیستا ڕوناکبیری مهابادی ویستی نەتەوەیی لە چوارچێوەی حیزبێک دا دەبینی، دە ساڵ دوای ئەوە گەنجی شاری ئەوەی تێپەڕاند و گەنجانی گەڕەکەکانی حاشیەی شار ( مەیدانی حەیوان ) ی مهاباد مافی نەتەوەییان لە چوارچێوەی حیزبیدا دەبینی، ئیستا ئەوانیش ئەو ئینتمایان نەماوەو سەهمی حیزبەکان لە پێگەی کۆمەڵایەتی دیسان بەرەوە دێهاتەکان گەڕاوەتەوە.\nسێهەم ) حیزبی ڕۆژهەڵات ساختاری دەسەڵات لە ئێران وەک پیویست ناناسن و شناختێکی سەتحیان لە دەسەڵات لە ئێران هەیە. ئەگەر سەرنج بدەینە بەرپرسی هەمو حیزبەکانی ڕۆژهەڵات ( بە پەژاکیشە وە ) هەمو خەڵکی ناوچەی موکریانن. خەڵکی موکریان ناوەندی دەسەڵات لە ئێران وەک پێویست ناناسن، کۆمەڵگای ئێران و موناسباتی کۆمەڵایەتی خەڵکی ئێران وەک پێویست ناناسن. لە باری جوغڕافیاییەوە ڕژیمی ئێرانیش هەوڵی داوە کە هەستی نەتەوەیی بە ناوچەی موکریانەوە سنوردار بکات. موکریان ناوچەیەکی دوردەست لە ناوەندی دەسەڵاتەوە بوە. لە باری ئابورییشەوە موکریان زیاتر گرێدراوی تەبرێز بوە تا تاران.\nبۆ نەناسینی ساختاری دەسەڵات لە ئێران نمونەیەکی تازە و بەرچاو ئەهێنمەوە. ماوەیەک پێش ئیستا حیزبی دیموکڕاتی کوردستان ڕایگەیاند کە لە گەڵ شوڕای عالی ئەمنییەتی میللی ئێران موزاکرەمان کردوە!! ئەوان لە بەر ئەوەی قەوارەی دەسەڵات ناناسن تەنیا موزاکرەیان بۆ موازیدە لە بەرامبەر لایەنەکانی دیکە ئەنجام دا، ئیتر بۆ ئەوان هۆکارەکانی دیکەی پێشنیاری ڕژیم بە موزاکرە گرنگ نەبو. ئەگەر لە هۆکارەکانیش بگەڕێن دیسان ئەوان ئەوەیان لە بیر کردبو کە ساڵانە لە بەحس و سیمینارەکانیاندا دەڵێن کێشەی کورد کێشەیەکی سیاسییە. ئیستا کە دەبینین ڕژیمی ئێران یاریدەدەرێکی خۆی بۆ پرسی ” ئەقوام ” داناوە بە پێی باوەڕ بون بە سیاسی بونی پرسی کورد دەبو لە گەڵ ئەو ناوەندە سیاسییە ناسنامەدارە موازکرەیان بکردایە بەڵام ئەوان لە گەڵ ناوەندێکی ئەمنییەتی موزاکرە دەکەن کە لام وانیە قەوارەی ئەو ناوەندەش وەک پێویست بناسن. دەرکی حیزبەکانی دیکەش لە ناوەندی قودرەت لە ئێران لە حدک باشتر نیە. ماوەیەک پێش ئیستا یاریدەدەری سەرکۆماری ئێران بۆ پرسی ” ئەقوام ” سەردانی شاری سنەی کرد و چەند کۆبونەوەی لەوێ ئەنجام دا و کۆمەڵێک باسی سەرنج ڕاکێشی خستە بەر باس. لە هیچ میدیایەکی ئەحزابی کوردی خوێندنەوە بۆ ئەو سەفەرەی عەلی یونسی نەکرا، تەنانەت وەک هەواڵیش باسیان نەکرد بەو سادە ئەندیشییەوە کە لە سیاسەت هەیانە، تەبعەن پرسی بەرەی کوردستانیش بە سادەیی لێی ئەڕواندرێت.\nPrevious articleوەرزشوانانی مەریوانی لە تایلەند، میداڵی زێڕیان بردەوە\nNext articleدەیەمین ساڵی کۆچی دوایی ئەحمەد هەردی


سێوه ده‌نگێكی باڵا له مێژووی هونه‌ری كوردیدا – History Of Kurdistan\nHome / ناوداران / سێوه ده‌نگێكی باڵا له مێژووی هونه‌ری كوردیدا\nگۆران حكيم 2017-12-09\tناوداران لێدوان نووسین ناچالاککراوە لە سێوه ده‌نگێكی باڵا له مێژووی هونه‌ری كوردیدا 2,736 Views\nسێوه، له‌ناو هونه‌ری كوردی و گۆرانیبێژ و مه‌قامزانانی پێشوو، یه‌كێكه له ده‌نگه دیار و به‌رچاوه‌كان، له‌كاتی خۆی و ئێسته‌یشدا هه‌وادار و گوێگرانی له ژماره نایه‌ن. گوێگرتن له مه‌قامی (ئه‌وه‌ڵ سه‌حه‌ر)ه، بیرت به‌لای كۆیه و مێژووی پرشنگداری ئه‌و شارۆكه‌یه‌دا ده‌بات و وردتر به‌ره‌و گه‌ڕه‌كی (هه‌رمۆته) ڕاتده‌كێشێ و تێكئاڵاوی مه‌سیحی و مسوڵمانان دێنێته به‌رچاو.\nسێوه، ناوی (سڵێوه یه‌ڵدا سڵێوه)یه و ساڵی (١٨٩١) له‌ناو مه‌سیحییه‌كانی شاری كۆیه هاتووه‌ته دنیاوه، ساڵی (١٩٢٠) لای قه‌شه حه‌ننا ده‌ستی به خوێندنی ئاینی كردووه، ساڵی (١٩٠٣ و ١٩٠٤) زمانی كلدانی و بنچینه‌كانی ئاینی مه‌سیحی لای قه‌شه گۆرگیس خوێندووه.\nساڵی (١٩٥٢) پێنج مه‌قامی له ڕادیۆی عێراق تۆمار كردووه، مه‌قامی (ئه‌وه‌ڵ سه‌حه‌ر)ه یه‌كێكه له مه‌قامه تۆماركراوه‌كانی ئه‌وكات. نۆی كانوونی یه‌كه‌می ساڵی (١٩٦٤) له ته‌مه‌نی 73 ساڵیدا كۆچی دوایی كرد و له گۆڕستانی مه‌سیحییه‌كانی گه‌ڕه‌كی هه‌رمۆته به‌خاك هاتووه‌ته سپاردن. به‌كۆچكردنیشی بۆشایی له هونه‌ری كوردیدا دروست كرد.\nهاوژین سڵێوه، كتێبێكی له‌باره‌ی (مێژووی هه‌رمۆته) نووسیوه و له‌مه‌ڕ سێوه‌ی مه‌قامزان زانیاری وردی باس كردووه، ئه‌و بۆ “وشه” گوتی، “سێوه مه‌قامزانێكی دیاری كورد و كوردستانه، له هونه‌ری كوردیدا هه‌میشه ده‌نگه پڕ له جۆش و تایبه‌ته‌كه‌ی ده‌زرینگێته‌وه و مێژوویه‌كی پرشنگداری بۆ هونه‌ری كوردی تۆمار كردووه. ئاوازی مه‌قامه‌كانی سێوه ڕه‌نگ و بۆی ئاوازه‌كانی ته‌راتیلی كه‌نیسه‌یان وه‌رگرتووه، چونكه له كه‌نیسه خوێندوویه‌تی”.\nروونی كرده‌وه، سێوه خاوه‌نی چه‌ندان مه‌قامی به‌ناوبانگ و دیاره، مه‌قامه‌كانی باسی دڵداری و سروشتی جوانی كوردستانه، به‌ڵام به‌هۆی نه‌بوونی تۆمارگه به‌شێك له مه‌قامه‌كانی فه‌وتاون و له به‌رده‌ستدا نه‌ماون. له مه‌قامگوتنیشدا سوودی له مه‌قامه‌كانی نه‌شئه‌تی ڕه‌شید ئاغای حه‌وێزی و حه‌ننا تۆماس “حه‌نیل” بینیوه، ئه‌ڵبه‌ته پێوه‌ندی و ئاشنایه‌تی له‌گه‌ڵ گۆرانیبێژانی هاوسه‌رده‌می خۆی له كۆیه په‌یدا كردووه. بۆ نموونه: عه‌به‌ی چایه‌چی، پووتا، مه‌ڕبێنی قه‌شه گۆرگیس، مه‌لا ئه‌سعه‌د، ئه‌حمه‌دی حه‌مه مه‌لا.\nدكتۆر هاوژین سڵێوه ده‌ڵێ، “سێوه كه‌سێكی زیره‌ك و ڕوانین ڕوون بووه، ماوه‌ی پێنج ساڵ زمانی سریانی و سه‌ره‌تایه‌ك له زمانی فڕه‌نسی خوێندووه و فێر بووه، گه‌یشتووه‌ته پله‌ی (شه‌ماس)، هاوكات زمانی كوردی و عه‌ره‌بی و فارسی زانیوه و به‌ده‌یان چامه و هۆنراوه‌ی كوردی و فارسی له‌به‌ر بووه و به‌مه‌قام و به‌سته گوتوونی. بۆ نموونه: شیعره‌كانی (حاجی قادری كۆیی، دڵدار، قاسد، ئه‌خته‌ر، صافی، عه‌بدوڵا به‌گی مێباح”.\nهاوژین پله‌ی زانستی پرۆفیسۆری یاریده‌ده‌ره و مامۆستای زانكۆی كۆیه‌یه، ئه‌وه‌ش ده‌خاته ڕوو كه سێوه ساڵی (١٩٥٢) له ئێستگه‌ی ڕادیۆی عێراق به‌شی زمانی كوردی پێنج مه‌قامی تۆمار كردووه، به‌ناوه‌كانی (سه‌حه‌ر، به‌هار، شه‌نگ مێره‌م، گورا، عایشه گوڵ). لای خۆشیه‌وه كه‌ریم شاره‌زای لێكۆله‌ر و توێژه‌ر، 14 مه‌قام و گۆرانیی سێوه‌ی دیاری كردووه كه ئه‌مانه‌ن (سه‌حه‌ر، گورا، له‌به‌ر نازی چاوبازان، عایشه گور، نیوه‌شه‌و، حه‌ریفی ئاگری دووریم، له‌باغان ئاهو ناڵین دێ، به‌قامه‌ت خه‌رامان، به‌سته‌ی زولف و ئه‌گریجه‌ی یار، به‌هار، پایز، شه‌نگ مێره‌م، گۆرانی شله‌وخانان، گۆرانی جه‌باره و جه‌باره) سێوه به‌ده‌یان مه‌قام و گۆرانی و به‌سته‌ی چڕیوه، به‌ڵام به‌هۆی تۆمارنه‌كردنه‌وه زۆربه‌ی مه‌قامه‌كان فه‌وتاون، به‌ڵام ئێسته‌یش گوێگرانی سێوه به‌رده‌وام له زیادبووندایه.\nله‌باره‌ی عاشقبوونی سێوه، ئه‌و پسپۆڕه ئاشكرای ده‌كات كه سێوه له ته‌مه‌نی هه‌رزه‌كاری و پێڕاگه‌یشتنی عاشقی كچێك ده‌بێت به‌ناوی (وارا)، به‌ڵام ڕێ ناده‌ن بۆ یه‌ك ببن، له‌به‌رئه‌وه به‌ناچاری له‌گه‌ڵ ژنێكی تر ژیانی هاوبه‌شی پێك هێنابوو.\nلای خۆشیه‌وه حوسێن حاجی قادر له ساڵی (١٩٤٥) سێوه‌ی ناسیوه و ئاشنایه‌تی له‌گه‌ڵ په‌یدا كردووه، بۆ “وشه” ئه‌وه ده‌خاته ڕوو، “ساڵانی (١٩٥٥ و ١٩٥٦ و ١٩٥٧) سه‌رپه‌رشتی گازینۆی لاوانم ده‌كرد له كۆیه، خاڵه سێوه ته‌شریفی ده‌هێنا و داوای ده‌كرد گۆرانیی خاڵه تایه‌ر لێ بده‌م، حه‌زی له گۆرانی (له باخان ئاه و ناڵین دێ) بوو و له‌به‌رخۆیه‌وه ده‌یگوته‌وه. یا ڕۆژی واهه‌بوو داوای گۆرانی (ایها الراقدون تحت التراب)ی محه‌مه‌د عه‌بدولوه‌هابی ده‌كرد، له كاتی گوێگرتن له‌و گۆرانییه فرمێسك له چاوانی ده‌هاتنه خوارێ و ده‌یگوت: بۆ (هینه‌كه)ی خۆم ده‌گریم، مه‌به‌ستی (وارێ)ی خۆشه‌ویستی بوو كه ڕێیان نه‌دا ژیانی هاوبه‌شی پێك بێنن”.\n“سێوه پیاوێكی دڵته‌ڕ و نوكته‌باز و قسه‌خۆش بوو، حه‌زی له كۆڕی دانیشتنی لاوان ده‌كرد، نزیكترین براده‌ری مامۆستا باكوری هونه‌رمه‌ند و تایه‌ر تۆفیق، حه‌وێز وه‌هاب و محه‌مه‌د عه‌بدوڵای چایه‌چی بوو، له به‌شی زۆری ئاهه‌نگی سه‌یرانگه‌كانی كۆیه به‌شداری ده‌كرد و سه‌رچۆپیكێشی شایییه‌كان هه‌ر له خۆی ده‌وه‌شایه‌وه”. حوسێن وای گوت.\nله‌باره‌ی ده‌نگ و ئاستی ئه‌كادیمیبوونی سێوه‌وه، ئاره‌زوو ئیسماعیل هه‌ڵگڕی بڕوانامه‌ی ماسته‌ر له موزیك بۆ “وشه” ئاشكرای كرد، “له ڕووی ئه‌كادیمییه‌وه هه‌ر كه‌سێك چوار گۆرانی هه‌بێ، به گۆرانیبێژی ڕه‌سه‌نی كوردی ئه‌ژمار ده‌كرێ، به‌و مه‌رجه‌ی چوار گۆرانییه‌كه بایه‌خ و تایبه‌تمه‌ندی و پێگه‌ی خۆی هه‌بێ. سێوه له ڕیزی ئه‌و هونه‌رمه‌نداندایه و هاوتای “تایه‌ر تۆفیق و حه‌سه‌ن زیره‌ك و ماملێ و مه‌زهه‌ری خالقی”یه. ئه‌و تێكستانه‌ی ده‌ری بڕیون له هیچ گۆرانی و مه‌قامی تردا به‌رچاو ناكه‌ون، ته‌نانه‌ت نازانرێ تێكسته‌كان فۆلكلۆره یا نا؟ وه‌لێ زۆر ناوازه و پڕ عه‌شق و ئاوازه، ده‌نگێكی زۆر تایبه‌تی پڕ له سۆز و حوزنی هه‌یه، ئه‌و حوزنه له گۆرانی و مه‌قامه‌كانی سه‌رنجی گوێگرانی ڕاكێشاوه.\nله ماوه‌ی ڕابردوودا ئاره‌زوو ئیسماعیل، توێژینه‌وه‌یه‌كی به‌ناونیشانی “سارنجی چڕین له گۆرانییه‌كانی سێوه‌ی هونه‌رمه‌ند” وه‌شاند، له‌باره‌ی خاره سێوه زیاتر گوتی، له ده‌ربڕینی وشه‌دا به توانا و لێهاتوو بوو، به‌جوانی و ستایلێكی تایبه‌ت به‌خۆی وشه‌كانی به‌كار هێناوه، بۆ نموونه: پیتی (ڕ)ی قه‌ڵه‌و له دوای (ڵ)ی قه‌ڵه‌و گۆ ده‌كات، ئه‌و ده‌ڵێ: ده‌ڵڕێن، نه‌ك ده‌ڵێن، ئه‌و تایبه‌تمه‌ندییه‌ش له هه‌موو هونه‌رمه‌ندێكدا نییه.\nئاره‌زوو كه به‌ڕێوه‌به‌ری په‌یمانگه‌ی هونه‌ره جوانه‌كانی شه‌هید جه‌عفه‌ره له كۆیه، باوه‌ڕی وایه كه سێوه خاوه‌ن مۆركێكی كۆیییانه‌یه و ئه‌و مۆركه‌ی ون نه‌كردووه، له كاتێك سه‌رجه‌م ژه‌نیاره‌كان عه‌ره‌ب بوون و هیچ شاره‌زایییه‌كیان له‌باره‌ی موزیكی كوردییه‌وه نه‌بووه. ئه‌مه‌ش خه‌سڵه‌تێكی گرنگه كه هونه‌رمه‌ند نه‌كه‌وێته ژێر كاریگه‌ریی موزیكژه‌نان. هه‌روه‌ها له هه‌ڵبژاردنی مه‌قامه‌كان زۆر ورد و لێهاتوو بوو، چونكه ئه‌و مه‌قامانه‌ی هه‌ڵیبژاردوون و گۆی كردوون، دووباره‌كردنه‌وه‌یان ئاسان نییه و كه‌س ناتوانێ جارێكی تر ئه‌و مه‌قامانه بڵێته‌وه، ئه‌گه‌ر دووباره‌ش بكرێته‌وه، ناگاته ئه‌و پله‌باڵایه‌ی سێوه، ئه‌مه‌ش له‌ڕووی ئه‌كادیمییه‌وه به كارێكی گرنگ ناوازه ئه‌ژمار ده‌كرێ.\nPrevious كێشه‌ی قودس له‌سه‌ر چییه؟\nNext ژیانی پرتەوی هەکاری و زانیاری نوێ


کوردیپێدیا - 1888\n📅 1888 | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- ڤۆن کلاپرۆت ژمارەیەکی زۆر وشەی کوردیی کۆکردەوە و لەگەڵ وشەی فارسی و زمانە نزیکەکانی تردا بەراوردی کردووە و بڵاویکردووەتەوە.\n- ا. ژووکۆڤسکی باسێکی بە رووسی لەسەر ئەهلی هەق یان یارسان بڵاوکردەوە.\n- گەشتی مانسڵ بۆ کوردستان.\n- لەدایکبوونی هونەرکاری گۆرانی بێژ و تەمبوورژەن، مام ئەبی لە گوندی تۆبزاوا.\n- لەدایکبوونی مێژوونووس تۆفیق وەهبی لە سلێمانی.\n- لەدایکبوونی شێخ لەتیفی دانساز لە سلێمانی.\n- لەدایکبوونی نووسەر کەریم ئەفەندی غەفوور ئەفەندی ئەحمەد بەگزادە.\n- مستەفا پاشای یاموڵکی فێرگەی ئەرکانی جەنگیی تەواوکرد.\n- عەلی رەزا پاشای ئەرزەڕۆمی بۆ ماوەی ساڵێک بووە فەرمانڕەوای سلێمانی.\n 📕 پەڕتووک | 🏳 کوردیی ناوەڕاست | ئه‌کره‌می مه‌حموودی ساڵحی ره‌شه - شاری سلێمانی - پێداچوونه‌وه و پێشه‌کیی د. عیزه‌دین موسته‌فا ره‌سوڵ - به‌رگی دووه‌م - چاپی دووه‌م - چاپخانه‌ی دار الحریه - به‌غداد - 1989. لاپەڕە: 152\n 📕 پەڕتووک | 🏳 کوردیی ناوەڕاست | ئه‌کره‌می مه‌حموودی ساڵحی ره‌شه - شاری سلێمانی - پێداچوونه‌وه و پێشه‌کیی د. عیزه‌دین موسته‌فا ره‌سوڵ - به‌رگی دووه‌م - چاپی دووه‌م - چاپخانه‌ی دار الحریه - به‌غداد - 1989. لاپەڕە: 340\n 📒 گۆڤار | 🏳 کوردیی ناوەڕاست | دلانپار - ژ - 2 - خولی شه‌شه‌م - ساڵی ده‌یه‌م - 25-06-1996 - ده‌نگی کۆمیته‌ی ئاشتی و پشتگیری نیشتمانی کوردستان - فینڵاند. لاپەڕە: 91\n 📕 پەڕتووک | 🏳 کوردیی ناوەڕاست | ئه‌کره‌می مه‌حموودی ساڵحی ره‌شه - شاری سلێمانی - پێداچوونه‌وه و پێشه‌کیی د. عیزه‌دین موسته‌فا ره‌سوڵ - به‌رگی یه‌که‌م - چاپی یه‌که‌م - چاپخانه‌ی دار الحریه - به‌غداد - 1987. لاپەڕە: 424\n 📕 پەڕتووک | 🏳 کوردیی ناوەڕاست | موحه‌مه‌د ره‌سوڵ هاوار - سمکۆ (ئیسمایل ئاغای شوکاک) و بزووتنه‌وه‌ی نه‌ته‌وایه‌تیی کورد - چاپخانه‌ی ئاپێک - چاپی یه‌که‌م - سوید, ستۆکهۆڵم - 1995. لاپەڕە: 349\n 📕 پەڕتووک | 🏳 کوردیی ناوەڕاست | کلۆدیۆس جیمس ریچ - گه‌شتی ریچ بۆ کوردستان 1820 - وه‌رگێرانی له عاره‌بییه‌وه: موحه‌مه‌د حه‌مه باقی - چاپی یه‌که‌م - ته‌ورێز - 1992. لاپەڕە: 7\n 📕 پەڕتووک | 🏳 کوردیی ناوەڕاست | به‌رکورتیکی خه‌رمانی کوردناسی له ئه‌وروپا - نووسینی چه‌ند مامۆستایه‌کی کورد - له چاپکراوه‌کانی کۆڕی زانیاری کورد - چاپخانه‌ی کۆڕی زانیاری کورد - به‌غداد - 1974. لاپەڕە: 10\n 📕 پەڕتووک | 🏳 کوردیی ناوەڕاست | دوکتۆر مارف خه‌زنه‌دار - له بابه‌ت مێژووی ئه‌ده‌بی کوردییه‌وه, بریتییه له چوارده لێکۆڵینه‌وه - به‌غداد - چاپخانه‌ی الموسسه العراقیه لـلدعایه و التباعه - 1984. لاپەڕە: 119\n👁 ئەم بابەتە 10,021 جار بینراوە\n| کاتی ئافراندنی لاپەڕە: 10,468 چرکە!


ساڵیادی 25ی گه‌لاوێژ له‌ولاتی دانمارک رێزی لێ گیرا\nناوەندی هەواڵ: ڕۆژی شه‌ممه رێکه‌وتی 4ی سیپتامبری 2010ی زایینی له لایه‌ن کومیته‌ی دانمارکی حیزبی دێموکراتی کوردستان و به به‌شداری ئه‌ندامان، لایه‌نگران، دۆستانی حیزب، رێوره‌سمێک به بۆنه‌ی یادی 25ی گه‌لاوێژ، 65مین سالی دامه‌زرانی حیزبی دێموکراتی کوردستان به‌ریوه چوو.\nله سەرەتای بەرنامە دا لە لایه‌ن به‌ڕێوه‌به‌ری به‌رنامه، خاتوو سنور محمدزاده وێڕای به خێر هێنانی به‌شداربووان، به‌رنامه‌که‌ی به‌مجۆره ده‌ستی پیکرد.\nسه‌ره‌تای به‌رنامه به خۆێندنه‌وه‌ی سرودی نه‌ته‌وایه‌تی ئه‌ی ره‌قیب له لایه‌ن کۆری سرودی یه‌کێتی لاوانی رۆژهه‌لاتی کوردستان و ڕاگرتنی ده‌قیقه‌یه‌ک بێده‌نگی بۆ ڕێز گرتن له گیانی پاکی شه‌هیدانی ڕێگای ڕزگاری کورد و کوردستان ده‌ستی پێکرد. پاشان پەیامی کۆمیته‌ی دانمارکی حیزبی دێموکراتی کوردستان له لایه‌ن کاک ناسر پیرانی به‌رپرسی کومیته‌ی حیزب له‌و ولاته خوێندراوه.\nبه نیشانه‌ی 65مین سالرۆژی دامه‌زرانی حیزب دێموکرات، یه‌کێتی لاوانی دێموکراتی رۆژهه‌لاتی کوردستان به پیشکه‌شکردنی هه‌لپه‌رکێ رێورەسمەکەیان رازاندەوە و هه‌روه‌ها سنور محمدزاده‌ش به پیشکه‌شکردنی چه‌ند پارچه شێعر و په‌خشانی شۆڕشگێرانه سەرنجی بەشدارانی بۆ ئەم یادەوەریە راکێشا.\nله درێژه‌ی مەراسمه‌که‌دا دیجه‌ی ئاسۆ به موزیک و گۆرانی شاد تێکەڵ به هه‌لپه‌رکێی بەشداران رێورەسمەکەی پتر رازاندەوە .\nله به‌شێکی دیکه‌ی مه‌راسمه‌که‌دا ،خه‌لات پیشکه‌ش به چوار کەس له تێکۆشەرانی دیرینی حیزب و بنه‌ماله‌ی شه‌هیدان و هەروەها دانمارکیەکی دۆستی کوردی کرا.\nراپۆرتە هەواڵی ئەم رێورەسمە لێرەوە ببینە\nبگه‌رێوه|ئەم بابەتە 1266 جار بینراوە| بینێره| چاپ


چێڵسی چاوەڕێی وەڵامی (فیفا)یە و پلانیان بۆ سێ بۆندی گەورە داڕشتووە – تۆڕی میدیایی خەڵک\n2019/12/05 - 11:00 PM\nدەستەی کارگێڕی یانەی چێڵسی ئینگلیزی دووبارە پیاهەڵچونەوەیان بۆ بڕیاری سڕکردنیان لەلایەن یەکێتی تۆپی پێی جیهانەوە کردووە و لەئەگەری هەڵوەشاندنەوەی بڕیارەکەدا سێ بۆندی گەورە ئیمزا دەکەن.\nبەهۆی لادان لە ڕێسا کارپێکراوەکانی یەکێتی تۆپی پێی جیهان سەبارەت بە چۆنیەتی مامەڵەکردن و کارپێکردنی بۆندی لاوان، یەکێتی تۆپی پێی جیهان (فیفا) بۆ ماوەی دوو وەرزی گواستنەوەکان سزای سڕکردنی بەسەر یانەی چێڵسیدا سەپاند، بەرپرسانی یانە ئینگلیزیەکە چەند جارێک هەوڵیاندا بە پێشکەشکردنی بەڵگەی دروست سزاکە هەڵبوەشێننەوە، بەڵام سەرکەوتوو نەبوون و لە کۆتا جموجۆڵیاندا لەڕێگەی دادگای باڵای وەرزشیەوە هەڵپەساردنیان بە بڕیارەکەدا کردووە و بڕیارە لەم هەفتەیەدا دادگا وەڵامێکی یەکلاکەرەوەیان بداتەوە.\nڕۆژنامەی “زە سەن”ی بەریتانی ئاماژەی بەوە کردووە، کە ئەگەر بێتو (فیفا) و دادگای وەرزشیی لە سویسرا سزاکە هەڵپەسێرن، یاخود هەڵبوەشێننەوە ئەوا فرانک لامپارد داوای گواستنەوەی سێ یاریزان لە سێ پێگەی جیاوازدا دەکات.\nپێگەی بەرگری باڵی چەپ: لەم پێگەیەدا ئەگەرەکان بە ئاڕاستەی کڕینی بین چیلوڵی ئەستێرەی یانەی لیستەر سیتی و نیکۆلاس تالیافیکۆی بەرگریکاری یانەی ئەیاکس ئەمستەردامن، هەروەها چەند ناوێکی تریش لەنێو لیستەکەدان، لەنمونەی: ئەلێکس تیلیس بەرگریکاری یانەی پۆرتۆ.\nپێگەی باڵی هێرشبەری: سەرباری بوونی کریستیان پولیسیچ و هۆدسۆن ئۆدۆی، بەڵام بەردەوامبوونی ویلیان و پیدرۆ یەکلایی نەبۆتەوە، بۆ ئەم مەبەستەش جادۆن سانچۆی ئەستێرەی یانەی بوروسیا دۆرتمۆند وەک هەڵبژاردەی سەرەکی دیاری کراوە، هەروەها چەند ناوێکی جێگرەوەش دیاری کراون لەنمونەی: عوسمان دیمبیلی (بەرشلۆنە)، وڵفرێد زاها (کریستاڵ پاڵاس).\nپێگەی هێرشبەر: تامی ئەبراهام لەم وەرزەدا ئاستێکی بەرزی پێشکەش کردووە، بەڵام ئۆلیڤی جیروی فەرەنسی بەپێی پیویست دەرنەکەوتووە، و میچی باچوای بەلجیکیش نەیتوانیوە پێگەکە پڕ بکاتەوە، بەم هۆیەوە یانەکە پێویستی بە هێرشبەرێکی کارایە، ڕۆژنامەکە پێشبینی دەکات موسا دیمبیلی هێرشبەری یانەی لیۆنی فەرەنسی داواکراوی فرانک لامپاردی ڕاهێنەر بێت.


Kurdipedia - لە ساڵی 2006ەوە سەرمایەداران 46 ملیار دۆلاریان لە هەرێمی کوردستان خەرجکردووە\n📊 لە ساڵی 2006ەوە سەرمایەداران 46 ملیار دۆلاریان لە هەرێمی کوردستان خەرجکردووە | Grupp: undersökningar och statistik | Artiklarna språk: 🏳 کوردیی ناوەڕاست\nلە ساڵی 2006ەوە سەرمایەداران 46 ملیار دۆلاریان لە هەرێمی کوردستان خەرجکردووە\nلە ساڵی 2006ەوە سەرمایەدارانی کوردستان 46 ملیار دۆلاریان لە پرۆژەکانی ناو هەرێمی کوردستاندا خەرجکردووە، بەپێی داتای دەستەی وەبەرهێنان ئەو سەرمایەدارانەی پارەی خۆیان بۆ ئاوەدانی و پێشخستنی کوردستان تەرخانکردووە 50%یان خەڵکی پارێزگای هەولێرهەولێرن و 50%ی دیکەش سەرمایەدارانی سلێمانیسلێمانی و دهۆکدهۆکن.\nلە ساڵی 2017 دا 11 ملیاردێر و 5 هەزار ملیۆنێر لە کوردستان هەبوون. زۆربەیان پرۆژەی نیشتەجێبوونیان دروستکردووە، ئێستا سەرمایەدارێکی کوردستان باخچەی ئاژەڵانی لە هەولێر دروستکردووە. پرۆژەکە لەسەر 200 دۆنم زەوی بە بڕی 95 ملیۆن دۆلار دروستکراوە، 180 جۆر ئاژەڵ و باڵندەی تێدایە.\nلە ماوەی دە ساڵدا 70٪ی پرۆژەکە تەواو بووە و 5 ساڵی دیکەش پرۆژەکە هەمووی تەواودەکرێت. هێرش خۆشناو کە خاوەنی پرۆژەکەیە زیاتر لە 30 ساڵە لە ناوخۆ و دەرەوەی هەرێمی کوردستان سەرمایەگوزاری دەکات و هەلی کاری بۆ نزیکەی 400 کەس رەخساندووە.\nهێرش خۆشناو، سەرمایەداری دانیشتووی هەولێر و خاوەنی باخچەی ئاژەڵان ئەگەرچی بەشێکی زۆری سەرمایەکەی لە کوردستانە بەڵام بە سەبەتەیەکی ترسناک ناویدەبات و بە تۆڕی میدیایی رووداوی راگەیاند: باوەڕمان بەوە هەیە هەموو هێلکەکان لە سەبەتەیەک نەبێ، چونکە سەبەتەی عێراق بەگشتی و کوردستانیش کە بەشێکە لە عێراق بەڕاستی ترسناکە، زۆر ترسناکە، دیتیشمان زۆر لە سەرمایەداران و وەبەرهێنەران تووشی شکستی گەورە بوون. هەبوو خۆی کوشت هەبوو تووشی ئیفلاس بوو، هەبوو بەداخەوە رایکرد. پێویستە حکومەت سەیری سەرمایەداران وەک بەشێک لە حکومەت بکات.\nپرۆژەکانی نیشتەجێبوون یەکێکن لە بژاردە سەرەکییەکانی سەرمایەگوزاران لە هەرێمی کوردستان بۆ سەرمایەگوزاری، چونکە زۆربەیان پێیانوایە لەم کەرتەدا سوودی سەرمایە زووتر دەگەڕێتەوەو هەمیش سەرمایەکە پارێزراوترە.\nخاوەنی پرۆژەیەکی نیشتەجێبوون لە زیاتر لە 57 پرۆژەی جیاجیادا سەرمایەگوزاری کردووە. لە کۆی پرۆژەکانیدا زیاتر لە 300 کەس کار دەکەن.\nسەردار سابیر، سەرمایەدارێکی هەرێمی کوردستان دەڵێت: من وەکو بازرگانێک دەتوانم بڵێم 100%ی سەرمایەکەی من لە کوردستانە، هیچ بازرگانییەکم نییە لە دەرەوەی وڵات. تەنها پرۆژەیەکی دیکەم لە کەربەلا هەیە کە پرۆژەیەکی گەورەیە، ئەویش لەپاش ئەوەیکە لە کوردستان پێدانی مۆڵەت راوەستا.\nلە هەرێمی کوردستان ئاماری فەرمی لەبارەی سەرمایەداران و قەبارەی سەرمایەکانیان رانەگەیەندراوە، فەتحی محەممەد راوێژکار لە وەزارەتی بازرگانیوەزارەتی بازرگانی و پیشەسازی بە رووداوی راگەیاند: ئەوانەی کە لە کوردستان سەرمایەکەیان گەورە بێت لە 100 سەرمایەدار زیاتر بوون. ئەو پرۆژانەی کە ئەنجامیانداوە هەروەکو ئاماژەم پێکرد، پرۆژەی نیشتەجێبوون بوو وەک نمرە یەک، دووەم کەرت کە ئەنجامیانداوە پرۆژەکانیان لە بوواری پیشەسازی بووە، سەرمایەدار هەبوو لە کازاخستان و ئەرمینیا پرۆژەی گەورەی نیشتەجێبوون و هەروەها هوتێلی ئەنجامداوە.\nبەگوتەی گوتەبێژی یەکێتی وەبەرهێنەران، لەساڵی 2017، 11 ملیاردێر و 5 هەزار ملیۆنێر هەبوون. بەپێی توێژینەوەیەک لە هەمان ساڵدا، 5 ملیۆنێر هەن کە سامانەکەیان دەگاتە سەرووی 400 ملیۆن دۆلار. ئەم ژمارەیەش زیاترە لە ژمارەی ئەو سەرمایەدارانەی کە لە هەر یەک لە وڵاتانی ئیتاڵیا و هۆڵەندا خاوەنی ئەو قەبارەیە لە سەرمایەن.\nبەپێی توێژینەوەکە، 50٪ی سەرمایەدارانی هەرێمی کوردستان دانیشتووی شاری هەولێرن و دهۆک و سلێمانیش بە پلەی دووەم و سێیەم دێن. ئامارەکانی دەستەی وەبەرهێنان دەریدەخەن لە ساڵی 2006ەوە تا ئێستا، سەرمایەدارانی ناوخۆیی بە بەهای 46 ملیار دۆلار لە نزیکەی 844 پرۆژەی جیاوازدا سەرمایەگوزارییان کردووە.\n#هەولێر | #سلێمانی | #دهۆک | #وەزارەتی بازرگانی | #04-06-2020 |\n 📡 | 🏳 کوردیی ناوەڕاست | ماڵپەری رووداو - 04-06-2020\n📈 Typ av statistik: 💰 Ekonomi\n➕ Tillagt av ( Benaz Jola ) på Jun 4 2020 9:14PM\n👌 Den här artikeln har granskats och släppts av (Roj Hejar) på Jul 2 2020 9:57PM\n✍ Denna post nyligen uppdaterats med ( Roj Hejar ) om : Jul 2 2020 9:57PM\n👁 Denna post har tittat 482 gånger


ئێران دووهەمین فێرگەی ئازادی فەننی و پیشەیی لە سلێمانی دەکاتەوە - Mehr News Agency\nAP ١٣٩٧ Mordad ٣ ١٨:٣٥\nNews Code 20524\nبە ڕاپۆرتی هەواڵنێری ئاژانسی مێهر، جەمیل ئەحمەدی ئەمڕۆ چوارشەممە لە ڕێوڕەسمی یادی دەستپێکردنی چالاکیی ئیدارەی گشتیی فەننی و پیشەیی کوردستان کە لە هۆڵی ناوەندی شەهید وەرمەقانی سنە بەڕێوەچوو، بە ئاماژە بەوەی کە شارەزایی یەکێکە لە بژێرەکانی گەشەسەندن لە هەر وڵاتێکدا، وتی: ڕاهێنانگەلی فەننی و پیشەیی دەبێتە هۆی بەرزبوونەوەی ژمارەی کەسانی لێهاتوو و پڕۆفێشناڵ و ئاستی وەبەرهێنان و دابەزینی نرخی بێکاری.\nناوبراو وێرای ئاماژە بەوەی کە فێرگە فەننی و پیشەییەکان لە هۆکارەکانی کاریگەر لە وەبەرهێنان و بەرزکردنەوەی ئاستی بەرهەم هێنانی ناوخۆیین، ڕایگەیاند: بە پێی پلانی شەشەمی گەشەی نرخی ئابووریی وڵات دەبێ لە سەدا ٨ و لەو ئاستەش لە سەدا ٢،٥ی وەبەرهێنان و بەرهەم هێنەری بە دواوە بێت.\nئەحمەدی لە درێژەدا لە کرانەوەی دووهەمین فێرگەی ئازادی فەننی و پیشەیی لە لایەن ئەم ئیدارەوە تا دوو حەوتەی داهاتوو لە پارێزگای سلێمانی لە هەرێمی کوردستان هەواڵی دا و ڕاشیگەیاند: ئەگەر بژێرەگەلی ئابووریی خۆڕاگرانە ڕەچاو بکرێت بە ڕاهێنانی کەسانی پڕۆفێشناڵ شایەدی تۆکمە بوونی کوالیتیی بەرهەمی ناوخۆیی و بەرزبوونەوەی ئاستی هەناردە دەبین.\nفەننی و پیشەیی


مرنا ژیانێ، ل به‌ر سته‌مكاریا گه‌ڤێن ئه‌ڤرۆ – ئیزیدی ٢٤\nسەرەکی/گۆتار/مرنا ژیانێ، ل به‌ر سته‌مكاریا گه‌ڤێن ئه‌ڤرۆ\n0 221 3 خولەک پێش ئێستا\nئه‌گه‌ر ل بیرا هه‌وه بهێت، ده‌مێ ل بهارا سالا 1991 هیڤى و خوزیا تاكێ كورد ئه‌و بوو، دێ كه‌نگى گه‌لێ كورد ل به‌ر زولم و سته‌مكاریا رژێما به‌عس رزگاربیت! مه به‌رده‌وام شه‌ر ژ بۆ ئازادیا جۆگرافیێ دكر، بۆ هندێ دا ژ ده‌ستێ داگیركاریێ بهێنه ده‌ر، به‌لێ مخابن ئه‌وا ئه‌ڤرو رویدده‌ت هنده‌ك ئیستگه‌هێن دى یێن جودا ل به‌ر كناریێن ژیانێ دیاردبن، كو ئێدى تاك ل به‌ر زولما په‌یداكرنا نانێ ژیانێ، سه‌قامگیریا ژیانێ و چاره‌نڤیسێ ژیانێ دنالینن، چونكو پشت گه‌رمیا ڤى تاكى هه‌ر ب دوهى یا گه‌رم بوو، به‌لێ ئه‌ڤرو دیاربوو تاك د ناڤبه‌را دابرنا دوهى و ئه‌ڤرو دا دژیت، له‌ورا وه‌كى بوونه‌وه‌ركێ نه‌گونجایى یێ تێكهه‌لى دوو قوناغان بووى به‌رده‌وام كه‌ڤیته ناڤ ناله‌بارى و بارگرانیا رۆتینا ژیانێ دا.\nژیان ئه‌زموونه‌كە بێ دوماهى یه، هه‌ر تاكه‌كێ ل سه‌ر وێ ئه‌زموونێ به‌کگراوندى خوه هه‌یه، ئه‌ڤجار چ باش یان خراب، خۆش یان نه‌خۆش، ته‌ندروست یان نه‌ته‌ندروست و… هه‌تا ژ روویێ ئایدۆلۆژى ژى ڤه ژیانێ به‌رهه‌مێ خوه یێ تایبه‌ت و گشتى هه‌یه، تایبه‌ت بۆ خولقاندنا كاریکارتێرەکی ب به‌رهه‌م و گشتى ژ بۆ به‌رهه‌ڤكرن و به‌رده‌وامیكرنا په‌یوه‌ندیێن مه‌عریفى یێن جڤاكینیێ، ژ به‌رهندێ ل گور لوژیكێ فه‌لسه‌فى پرسیاره‌ك ل سه‌ر ڤى چه‌مكى په‌یدا دبیت، ئه‌گه‌ر بێژین ئه‌رێ ژیان چییه؟\nمرۆڤ دوسته‌كێ وه‌كى غاندى د په‌رتووكا (دووریانێك له به‌رده‌م مرۆڤایه‌تیێ دا) دبێژیت:”ژیان وژدان، جیهان، نه‌مرى و حه‌ژێكرنه/ ” هه‌روه‌ها گیڤار د په‌رتووكا (ئه‌ندرۆ سنكلیر) دا خواندنه‌كا دى دده‌ته ژیانێ، كو “ژیان شوره‌ش و به‌رگریكرنه بۆ ژ دایك بوونا شوره‌شه‌كا دى تر “.\nدیسان د روویێ فه‌لسه‌فى ژى دا هه‌ر ژمێژه سوكرات ل سه‌ر دیوارێ په‌رستگه‌ها یۆنانى نڤیسى بوو:”ژیان خوه‌نیاسینه” پلاتوون ژى ب گوتنه‌كا بالكێش تر د په‌رتووكا ( كۆمار) دا دیاركریه: كو “ژیان هیڤیا هه‌مى كه‌سا یه، به‌لێ ب شێوه‌كێ باش هیڤیا كێم كه‌سا یه”، واته، ل گور هزرا من ژى ژیان، دگه‌هشتنا مه‌عریفه‌یه‌كا ئازاد دا ئه‌رك و به‌رپرسیارى یه.\nیا ئاشكرا یه ئه‌ڤرۆ ژیانا تاكێ كورد، كه‌فتیه به‌ر چه‌ندین پێلێن گران و دژوار، هه‌تا دناڤبه‌را چه‌مكێ ئازادى و داهێنانێ دا تێكه‌ل بوون و ژناڤبرن په‌یدابوویه، د چه‌مكێ ئابوورى و دراڤى ژى دا چه‌پگه‌رایى و به‌رهنگاریا گه‌نده‌لكاریێ سه‌رهلدایه، چونكو ئه‌ڤ ده‌ڤه‌ره رووبه‌روى (سێ هه‌وا هێزا سار، هێزا گه‌رم و هێزا توند) هاتیه. ئه‌ڤێ وه‌كریه شه‌ر، ده‌رون، نه‌پێداچوون، تارى، گرفت و ره‌وشنبیریا نه زاتى دگه‌ل ژیانا مرۆڤێ ڤێ جوگرافیێ دروست ببیت. راسته ئه‌م هه‌مى ژیانێ دخوازین، به‌لێ پرسیارا سه‌ره‌كى ئه‌وه، ئه‌رێ چه‌ند ژ مه دخوازن ژیانێ وه‌ك ژیان نیاسن تێدگەهن و بده‌نه خواندن ؟ یان ژى ئه‌گه‌ر مرۆڤى، وه‌ك ره‌وشنبیرى و ئاقل سه‌ره‌ده‌رى د فورمێ ژیانێ دا نه‌كر، هینگێ دێ چ روویده‌ت؟ ئه‌رێ رۆتین دگه‌ل مه بوویه به‌شه‌كێ ژیانێ یا به‌رده‌وامى دان ب ژیانێ؟\nواته، ژیان ئه‌زموونه‌كێ ب مرۆڤى د به‌خشیت داكو مرۆڤ بۆ خوه په‌ندان ژێ وه‌ربگریت و ئه‌گه‌ر هاتوو مرۆڤ نه‌شیا خوه فێرى وێ بكه‌ت، دده‌مه‌كێ دا یا ئاماده‌یه مرۆڤى فێربكه‌ت.نموونه/ ئه‌و جهـ و وارێن مرۆڤ لێ دژیت یان لێ ژدایك دبیت، ئه‌گه‌ر ڤه‌كولین و پرسیارێ ل سه‌ر وى جهى یان كاودانێن وى جهى نه‌كه‌ت، هینگێ زه‌مینه‌یێ دورستكرنا پرسیارێ و چاره‌سه‌كرنا وێ ژى په‌یدا نابیت و تاك ژى ژ هه‌ژاریا بێكارى و روتینكاریێ ده‌رباز نابیت، چونكو ده‌مێ مرۆڤ ده‌رگه‌هێن وان شاشى و گرێیان نه‌قوتیت، نه‌شێت كزبوون و هشك بوون و ڤالاهیا هنده‌ك تابویان وه‌كى ( سیاسه‌ت مینا/ پارت و كومه‌ل و نوخبه و ئۆپۆزسیۆن، پرسێن ده‌روونى مینا/ ئاقل و بایۆلۆژیا تاكه‌كه‌سى، پرسێن جڤاكى مینا/ هزرێن خه‌له‌ت د خێزان، بنه‌مال، گوند و باژێران دا، پرسێن ئاینى مینا/ مه‌زهه‌ب و ته‌ڤگه‌رێن ئاینى یێن جودا جودا، پرسێن ره‌وشنبیرى مینا/ گه‌هـ و ئورگانێن له‌شى و ئازادیا تاكه‌كه‌سى و هه‌ر تابوویه‌كێ گرێداى فه‌رهه‌نگا كه‌لتوورى) ب شێوه‌یه‌كێ ره‌وا بده‌ته به‌ر پێداچوون یان بێژنگا پاككرن و وه‌رارێ، چونكو “دژیانا مه هه‌میان دا ئه‌گه‌ره‌كێ مه‌زن هه‌یه كو سه‌رچاوه/ ژێده‌رێ هه‌مى روویدان و پێشهاتێن ژیانا مه‌نه وه‌كى خوشى، نه‌خوشى، خه‌م، گریان، ماندیبوون، سه‌ركه‌ڤتن، شكه‌ستن، ئومێدى و بێ ئومیدى، به‌لێ حه‌قیقه‌تا وێ ژیانێ ئێك بیروباوه‌ر هه‌لبژارتیه، ئه‌و ژى به‌رهه‌مێ هزرێ یه، ئانكو ئه‌گه‌ر مه‌بڤێت ژیانا خوه بگوهه‌رین دڤێت (هزر و بیریێن) خوه بگوهه‌رین/ مسعود له‌على/ په‌رتووكا ( تۆ گه‌وره‌ترى له‌وه‌ى كه بیرى لێ ده‌كه‌ى)”.\nئه‌نجام/ راسته دیروكا ژیانێ سه‌دان كێشه و تراژیدى لدویڤ خوه ئینانه، به‌لێ ئه‌گه‌رێ وێ\nچه‌ندێ ژى هه‌ر مرۆڤ بووینه. له‌ورا ره‌وشنبیریا ژیانێ ل ڤێ ده‌ڤه‌رێ چ جاران وه‌ك فه‌رهه‌نگا برێكرنێ نه‌شیایه ببیته ره‌وشنبیریه‌كا شوره‌شگیرى یان ژى یا ده‌ستنیشانكرى، ژ بلى لێكدان، توندى و ململانێ نه‌شیایه هه‌تا ئاسته‌كێ ژى سروشتێ مرۆڤى به‌ره‌ڤ روحه‌كا ئازاد ڤه ببه‌ت، به‌لكو ل سه‌ر ڤێ ره‌فتارێ هه‌ولدایه د چارچۆڤێ سروشتى ژى دا دەستهەلاتێ ل سه‌ر كارێن باش و خراپ بكه‌ت.\nهه‌روه‌ها ئه‌و هزره ژى په‌یدا نه‌بوویه جڤاك هه‌ولبده‌ت هه‌لدێرانا هنده‌ك چه‌مك و ده‌رگه‌هێن نوى ل به‌رامبه‌ر دیرۆكا مرۆڤایه‌تیێ وگوهه‌رینا بیاڤێن ژیانێ ڤه‌كه‌ت، بۆ هندێ تێگه‌هێ هزرى ژ روویێ ئازادى، ترس و برس و توندى و نه‌هامه‌تى و ده‌رده‌سه‌ریێ به‌ره‌ڤ دوماهیا كۆلۆنالیزمێ بچیت. ده‌مێ هزرا تاكى ژ رۆتینكرنێ نه‌هێته گوهه‌رین، وى وه‌ختى تاكه‌كه‌س نا بیته خودان بریارا خوه یا سه‌ربه‌خۆ و ب رێكا دانوستاندنێن هزرى و ئه‌قلانى نه‌شێت هه‌لویستان وه‌ربگریت، خوه ئازاد بكه‌ت ، زمانێ خوه دروست بكه‌ت ، ژیانا خوه ب سه‌ركه‌فتیانه دابین و به‌خته‌وه‌ر بكه‌ت و رێكێن چاره‌سه‌ریێ د كێشه و ئالوزیێن خوه دا بینیت.\nسه‌ره‌رایى دیرۆك و بوونا خوه ژى نه‌شێت د خواندنا بزاڤ و وه‌رارا ژیانێ دا بینیت، چونكو نه بوویه به‌رهه‌مێ ئه‌جندایه‌كا بهێز، ئه‌ڤجار پێدڤییه ژ نها و پێدا تاك ل ژێر پرۆسیس و سیسته‌مێ ئاقلێ پاتریاكى خوه دوور بگریت و هه‌ولا په‌روه‌رده‌كرنا كاریکارتێرەکێ نوى یێ چێكریێ بده‌ت، هه‌تا بشێت ژ ته‌ڤنێ ڤێ پاشبه‌ندیێ بهێته ده‌ر و راستى باوه‌ریه‌كا سه‌رده‌میانه ببیت.


گەنجێكی كورد تابلۆی ژمارە یەكی پایتەختی وەڵاتی هەنگاریا ی پێ دەدرێ | دەزگاى زارى کرمانجى\nدوای ئەوەی لەرێگەی قاچاغ و پاسپۆرتێك بە ڤیزایەكی ساختەوە، كوردستان بەرەو وەڵاتی سوید جێ دەهێڵێ، لەسەر سنووری وەڵاتی هەنگاریا لەلایەن پۆلیسیەوە دەستگیر دەكرێت و 99 رۆژ دەخرێتە بەندیخانە، ئەو خەونی چوون بۆ سوید لە بیر دەكات و داوای مافی پەنابەری لە وەڵاتی هەنگاریا دەكات و دواتر لەلایەن وەزیری ناوخۆی ئەو وڵاتەوە پاداشت دەكرێت.\n(هیوا محەممەد ئەحمەد) ی تەمەن 35 ساڵەی لە دایكبووی قەزای رواندز، لە ساڵی 2007 ەوە لە وڵاتی هەنگاریا دەژیت، ئەو وەك خۆبەخشێك كاری وەرگێران بۆ چەند رێكخراوێكی تایبەت بە كۆچبەران دەكات و هەنگاریا بە "وڵاتی دووەمی" خۆی دەزانێ، ئەو بۆ زاری كرمانجی دەڵێ"خەریكی كاری خۆبەخشیم لەگەڵ چەند رێكخراوێكی پەیوەست بە پەنابەران و كاری وەرگێریان بۆ دەكەم، بە تایبەت بۆ ئەو پەنابەرانەی كە لەوەڵاتانی رۆژهەڵاتی ناوەڕاستەوە روو لەهەنگاریا دەكەن"، هیوا هەروەكو خۆی هێمای بۆ دەكات جگە لەزمانی دایك چوار زمانی تریش دەزانێ (هەنگاری، عەرەبی، فارسی، توركی)،\nبەهۆی بوونی پەیوەندییەكی باش لەگەڵ بەرێوەبەری یەكێك لەو كەمپیانەی تێدا گیرساوەتەوە، ژیانی هیوا لەنێو چوار دیواری كەمپە داخراوەكانی ئەو وەڵاتە، دەگۆڕێ بەرەو ژیانێكی ئازادو پڕ لەبەرهەم، تا لەدواجار لەلایەن وەزیری ناوخۆی هەنگاریا، تابلۆی ژمارە یەكی پایتەختی ئەو وەڵاتەی بە ناوی خۆیەوە پێ دەبەخشرێ.\nهیوا لە بارەی وەرگرتنی تابلۆی ژمارە یەكی (بوداپێست) ی پایتەختی هەنگاریا دەڵێ"كاری بەردەوامی خۆبەخشیم و هاوكاریكردنی حكومەتی هەنگاریا لەبارەی كۆچبەرانەوە، منی گەیاند بەوە رۆژە كە لەلایەن وەزیری ناوخۆی ئەو وەڵاتەوە دیارییەكی رەمزی وەڵاتەكەیم پێ ببەخشێ"، ئەوەش دەڵێ"لە 2007 ەوە داوای مافی پەنابەریم لەو وەڵاتە كرد، ئیدی لەو كاتەوە بیرم لەكاری خۆبەخشی كردەوە لەمەجالی كۆچبەران، ئەو كەمپەی تیدا نیشتەجێكرابووم لە شاری (دەبرسەن) كردمە دەستپەیەكی كارەكەم و لەوێ خۆبەخشانە كاری خاوینكردنەوەی كەمپ و چاودێریكردنی كۆچبەرانم لەئەستۆگرت و بوومە پەردێك لەنێوان كۆچبەران و ئیدارەی كەمپەكە، ئەوەش وایكرد پەیوەندییەكی باش لەگەڵ بەرێوەبەری كەمپەكە دروستبكەم كە ئافرەتێكی دڵسۆز و وەفاداربوو بەرامبەر پەنابەران، دوای وەرگرتنی ئیقامە و ئازادبوونم لەكەمپەكە، هاتم بۆ بوداپێست پایتەختی وەڵاتەكەو دوای ماوەیەك بەرێوەبەرە ئافرەتەكەش بوو بە بەرپرسی رێكخراوێكی خێرخوازی بەناوی رێكخراوی مانگی سووری هەنگاری و بنكەی سەرەكی رێكخراوەكە لە پایتەخت بوو، ئەوەش وایكرد كە جارێكی تر لە ساڵی 2013 لەنزیكەوە چاوم بەو ئافرەتە بكەوێتەوەو لەگەڵ ئەوان درێژ بە كارەكانم بدەم"،\nمانگی رابردوو بەرێوەچوونی كۆنفرانسێكی ئاینی تایبەت بە مەسیحییەكانی دانیشتووی وەڵاتە ئیسلامیەكانی رۆژهەڵاتی ناوەڕاست لە بوداپێست، دەرفەتێكی باش دەبێ بۆ هیوا كە لەنزیكەوە چاوی بە پینتەر ساندۆر وەزیری ناوخۆی هەنگاریا بكەوێت و پاداشتێكی رەمزی لێ وەربگرێ، هیوا دەڵَێ"بەرپرسی ئەو رێكخراوەی كاری لەگەڵ دەكەم، وتی هیوا ئێستا كاتی ئەوەیە وەفاداری خۆمت نیشان بدەم بەرامبەر ئەو هەموو كارە باشانەی تۆ كردووتە بۆ وەڵاتەكەمان و پەنابەران، دەمەوێت بە وەزیری ناوخۆی وەڵاتت بناسێنم، چووین بۆ لای و ئەویش زۆر سوپاسی كردم و وتی چ داوكارییەكت هەیە بۆت جێ بەجێ بكەم، منیش وتم سوپاس هیچم ناوێت، تەنها یەك داوكاریم هەیە ئەویش لەبارەی پەنابەرانی كوردە كە زۆرجار بە بێ هۆ لەلایەن دەزگا ئەمینەكانەوە رووبەرووی گرتن و لێپێچنەوە دەبنەوە، مافی بەدواداچوونمان هەبێ و كەسە باشەكان دوور بن لە كێشە، ئەو وتی بە دڵنیایەوە، بەڵام دیسان پێداگیری كرد لەوەی شتێكم بۆ بكات، منیش وتم جەنابی وەزیر لەبەر ئەوەی زۆر دەمێكە لەو وڵاتە دەژم و هەنگارییە بە وڵاتی دووەمی خۆم دەزانم، حەز دەكەم شتێكی رەمزی ئەو وڵاتەم پێشكەش بكەیت، ئەویش راستەوخۆ وتی ئۆتۆمبێلت هەیە؟ وتم بەڵێ، بۆیە لەگەڵ بەرێوەبەری پۆلیس قسەی كردو داوای لێكرد تابلۆیەكی ژمارە جوانی بۆ دیاربكەن، دوای تەلەفۆنكردن و پرسین، وتیان ژمارە یەك هەیە ئی بوداپێست و ماوەی سێ ساڵ دەبێ خاوەنەكەی مردووەو دەتوانێ چوار پیتی لەسەر بنووسی لەگەڵ ژمارە 1، منیش هەر چوار پیتی ناوەكەم پێ دان و لەگەڵ ژمارە یەكیان دانا، ئەوەبوو نوسراوێكی رەسمیان بۆ كردم و بردم بۆ بەرێوەبەرایەتی پۆلیسی هاتوچۆ و رادەستمكردن و وتیان چاوەڕێ تەلەفۆنی ئێمە بكە، كۆتا مانگی ساڵی رابردوو تابلۆیەكەم وەرگرت بە ناوی (HEWA - 01) و ئێستا بەو تابلۆیە بە نێو پایتەخت و شارەكانی تر هاتوچۆ دەكەم"،\nلەوەڵاتانی ئەوروپا كرین و فڕۆشتن بە تابلۆی ژمارەكان دەكرێ و نرخەكەی لە 300 دۆلارەوە دەستپێدەكات بەرەو سەرەوە، هیوا لەو بارەوە دەڵێ سیستەمی هەنگاریا لەو رووە جیاوازە"لەئەوروپای رۆژئاوا ئەو كارە رێگە پێدراوە، بەڵام لە هەنگاریا تەنها ئەو كەسانە دەتوانن ئەو ژمارانە دەستبخەن كە بڕوانامەی بەرزیان هەیە لە كاركردن و خزمەتیان لە 15 ساڵ كەمتر نەبێ"،\nساڵی 2017 لە ریفراندۆمێكدا 90 % گەلی هەنگاریا بەڵیان بۆ ئەوە كرد كە نابێ خەڵكی پەنابەر بهێنە نێو خاكی وەڵاتەكەیان، بۆیە ئەو وەڵاتە بە درێژایی 180 كم لە سنووری وەڵاتی خۆی تەلبەند كردو بە توندی هەڵسوكەوتی لەگەڵ ئەو پەنابەرانە دەكرد كە روویان لە سنووری وەڵاتەكەی دەكرد، هەروەكو هیوا ئاماژەی بۆ دەكات ماوەی چەند ساڵێكە زیاتر لە 95 هاوڵاتی كوردی باشووری كوردستان لە كەمپەكانی ئەو وەڵاتە گیریان خواردووە"كەمپێك هەیە لەباشووری هەنگاریا نزیك بە سنووری سربیا، زیاتر لە 15 خانەوادەی كورد لەو كەمپە نیشتەجێكراون و داوای مافی پەنابەری لەو وەڵاتە دەكەن، ئێستا لەبارودۆخێكی زۆر خراپ ژیان دەكەن و لەژێر چاودێریەكی زۆر توند دان و بە هیچ شێوەیەك مافی هاتنە دەرەوەیان نییە لەو كەمپە، تاكو حكومەت بریار لەسەر چارەنووسیان دەدات، بەوەی كە مافی پەنابەریان پێ بدات، یاخود سنوورداشی دەرەوەی سنوور بكرێنەوە، خەڵك هەیە زیاتر لەساڵ و نیویەكە لەو كەمپەدا جێگیركراون و چاوەرێ دوا بریاری حكومەتی هەنگاری دەكەن و بە هیچ شێوەیەك ناخوازن بگەڕێنەوە وەڵاتەكەی خۆیان، بەم بۆنەشەوە تووشی دەیان نەخۆشی بوونەو رەوشی تەندروستی زۆریان خراپە"، هیوا باس لەوەش دەكات كە چەند جارێك لەگەڵ نوینەری حكومەتی كوردستان لەئەوروپا قسەی كردووە لەسەر بارودۆخی كوردانی نێو كەمپەكانی هەنگاریا، بەڵام تا ئێستا حكومەتی هەرێم هیچ هەنگاوێكی كرداری نەناوە، ئەو دەڵێ زیاتر لە 95 كورد كە هەر هەموویان خەڵكی باشووری كوردستانن لەنێو كەمپەكانی ئەو وەڵاتە گیریان خواردووە و نازانن چارەنووسی ئەوان چی بەسەر دەهێت.\nهیوا هەروەكو خۆی دەڵێ بۆتە فریادرەسی ئەو پیشمەرگە و قوتابیانەی بە مەبەستی چارەسەركردن و خوێندن روو لەو وەڵاتە دەكەن و ئاسانكاریان بۆ دەكات و خۆبەخشانە دەبێتە وەرگیریان بۆ رایی كردنی كارەكانیان، لەگەڵ ئەوەشدا هەوڵی زیاتر دەدا بۆ ناساندنی كورد بە هەنگارییەكان و باشتركردنی بارودۆخی پەنابەران، ئەو ئێستا خەریكی لێكوڵینەوەیەك لەسەر شارەدێیەك كە لەو وەڵاتە بوونی هەیە بە نێوی كورد كە پاشماوەی سەربازانی خەلافەتی عوسمانین و لە دوای كۆتایی هاتنی دەسەڵاتی خەلافەتی ناوبراو، لەو شوێنە مانەوەتەوەو نەگەڕاونەتەوە نیشتیمانەكەی خۆیان، لەگەڵ ئەوەشدا سەرقاڵی وەرگێڕانی دوو پەرتووكە بۆ سەر زمانی كوردی كە لەبارەی كوردانی ئەو وەڵاتە نوسراوە.


09/12/2019 205 جار خوێنراوەتەوە\nئانتۆنیۆ کۆنتی ڕاهێنەری یانەی ئینتەرمیلان داوا لە یاریزانەکانی دەکات بۆ ڕووبەڕووبوونەوەی یانەی بەرشەلۆنە بەو پەڕی ئازایەتی و چاونەترسییەوە یاری بکەن، تا ئەوەی گەیشتن بە قۆناغی داهاتوو مسۆگەر بکەن.\nلەو کۆنگرە ڕۆژنامەوانییەی بۆ یاری یانەکەی بەرانبەر بەرشەلۆنە بۆی سازکرا بوو، کۆنتی وتی: لەو کاتەوەی تیروپشکی قۆناغی کۆمەڵەکان ڕاکێشراوە دەمانزانی کە ئەرکی یانەکەمان قورسە و کۆمەڵەکەمان ئاسان نییە، بۆیە داوا لە یاریزانەکان دەکەم بەو پەڕی چاونەترسی و ئازایەتییەوە ڕووبەڕووی یانەی بەرشەلۆنە ببنەوە، چونکە یارییەکی سبەینێ بۆ ئێمە زۆر گرنگە و چارەنووسمان یەکلایدەکاتەوە.\nلە درێژەی قسەکانیدا ڕاهێنەرەکەی نێرازۆری ئاماژەی بەوەکرد کە یانەی بەرشەلۆنە یەکێکە لە یانە زۆر بەهێزەکانی جیهان و 22 یاریزانی ئاست بەرز لەو یانەیەدا یاری دەکەن، کۆنتی ئەوەشی خستەڕوو کە یانە کەتەلۆنییەکە لە نێوان ئەو 4 بۆ 5 یانەیەدایە کە سەرەتایی وەرزەدا بیر لە بەدەستهێنانی سەرجەم نازناوەکان دەکەنەوە.\nلە بەشێکی دیکەی قسەکانیدا کۆنتی ئەوەی نەشاردەوە کە یانەکەیان لە ژێر فشاردایە، بەڵام بە پێویستی زانی کە دەبێت بەو پلانەی خۆیان یاری بکەن کە ماوەیەکە کاری لەسەردەکەن.\nلە کۆتاییدا کۆنتی وتی: نزیکەی دوو مانگ بەر لە ئێستا لە ناو کامپ نو زۆر ئازایانە ڕووبەڕووی بەرشەۆنە بووینەوە، بەڵام لە کۆتاییدا شکستمان هێنا، بەڵام ئێستا هەموو شتێک گۆڕاوە و یاریزانە پێکراوەکانی بەرشەلۆنە گەڕاونەتەوە بۆ یاریگاکان و ئەرکی ئێمە قورستر دەکەن.


كوردستان شكايه‌ت له‌بان وه‌زير بازرگانى عراق به‌رزه‌و ئه‌كا - شـه‌فـه‌ق نيـوز\nكوردستان شكايه‌ت له‌بان وه‌زير بازرگانى عراق به‌رزه‌و ئه‌كا\nشه‌فه‌ق نيوز/ وه‌زاره‌ت بازرگانى له حكومه‌ت هه‌رێم كوردستان، ئه‌وه ده‌رخست ك وه گووره‌ى داواكارى له يه‌كێتى جفتياره‌يل كوردستانه‌و شكايه‌تيگ دادوه‌رى دژ وه‌زير بازرگانى له حكومه‌ت ناوه‌ندى به‌رزه‌و كرياگه.\nله‌ى باوه‌ته‌و، ماڵپه‌ڕ پارت ديموكرات كوردستان له زووان عه‌بدولڕه‌زاق ناوه‌ندى وه‌ڕيه‌وبه‌ر گشتى وه‌زاره‌ت بازرگانى له حكومه‌ت هه‌رێم كوردستان وت: يه‌كێتى جفتياره‌يل كوردستان شكايه‌تيگ دادوه‌رى دژ وه‌زير بازرگانى عراق به‌رزه‌وكردنه ئه‌را دادگاييكردنى له‌بان مه‌سه‌له‌ى دوياخستن هه‌قده‌سه‌يليان له پويل ئه‌و گه‌نمه ك وه‌ريگرتگه.\nجى باسه، ناوه‌ندى هه‌ميش وت: دادگا له به‌رژه‌وه‌ندى جفتياره‌يل كوردستان بڕيار ئه‌ياد و ئاماژه وه‌يه‌يش كرد ك حكومه‌ت ناوه‌ندى تائيسه هه‌قده‌س سێ ساڵ له به‌رهه‌م گه‌نم جفتياره‌يل هه‌رێم كوردستان نه‌ياگه ك ئه‌كاده نزيكه‌ى 500 مليار دينار.


كوردستان 28/07/2021 - 00:50 بڕیار كۆیی\nسەرۆکایەتیی شارەوانیی هەولێر لە راگەیەندراوێکدا ئاشکرای کرد کە شەوی سێشەممە بەبەشداریی پارێزگاری هەولێر کۆبوونەوەیەک لەگەڵ کۆمپانیاکانی خاوێنکردنەوە بەڕێوەچووە و لەمیانەدا كێشه‌ى كۆمپانیاكانى خاوێنكردنه‌وه‌ى ناوشارى هه‌ولێر چاره‌سه‌ركراوە.\nبەپێی راگەیەندراوەکە شەوی سێشه‌مه 2021.7.27، ئومێد خۆشناو، پارێزگارى هه‌ولێر، به‌ئاماده‌بوونى عه‌بدولواحید ئه‌حمه‌د، سه‌رۆكى شاره‌وانى هه‌ولێر و جێگرى سه‌رۆكى شاره‌وانى، له‌گه‌ڵ خاوه‌نى کۆمپانیاكانى خاوێنکردنەوەى ناو شارى هه‌ولێر كۆبووەتەوە.\nلە بەشێکی راگەیەندراوەکەدا هاتووە "له كۆبوونه‌وه‌كه‌دا، دواى ئه‌وه‌ى باس له كێشه و گرفته‌كانیان كرا، تیشك خرایه سه‌ر كه‌موكوڕییه‌كان له باره‌ى پارەی مانگانه‌ى كۆمپانیاكان و مووچه‌ى كارمه‌ندانیان، له‌لایه‌ن خۆیه‌وه پارێزگارى هه‌ولێر جەختی له‌سه‌ر ئه‌وه كرده‌وه كه ته‌واوى ئاسانكارییان بۆ ده‌كات و كێشه‌كانیان چاره‌سه‌ر ده‌بێت، هه‌روه‌ها دڵنیایكردنه‌وه كه به‌هه‌موو توانایه‌كه‌وه به‌رگرى له مافەکانیان ده‌كات، بۆیه ده‌بێت ئه‌و به‌رپرسياريه‌تيیه‌ى هه‌يانه جێبه‌جێی بكه‌ن و کارەکانیان بە ڕێکوپێکی ئەنجام بدەن".\nئاماژەش بە ئەوە دراوە کە له‌لایه‌ن خۆیانه‌وه خاوه‌نى كۆمپانیاكان، زۆر سوپاسی پارێزگارى هه‌ولێریان كرد كه له نزيكه‌وه گوێى له داوا و داخوازييه‌كانيان گرت و ڕایانگه‌یاند: "هه‌ولێر شارى خۆمانه، له کارەکانمان به‌رده‌وام بووین و به‌رده‌وامیش ده‌بین، پابه‌ندین به هه‌موو ڕێنمایی و ڕێكکاره‌كان، پاككردنه‌وه و خزمه‌تكردنى ئه‌و شاره ئه‌رك و به‌رپرسياريه‌تیه لەسەرمان و دڵنیابن کە درێغی ناکەین لەئەنجامدانی کارەکانمان".


ڕاگەیەندراوی دەفتەری سیاسی لەبارەی ڕادەست‌کردنی دوو سیخوڕ و تاوانباری سەر بە کۆماری ئیسلامیی ئێران بە دەزگای دادوەریی هەرێمی کوردستان – KDPmedia\nHomeراگەیەندراوەکانڕاگەیەندراوی دەفتەری سیاسی لەبارەی ڕادەست‌کردنی دوو سیخوڕ و تاوانباری سەر بە کۆماری ئیسلامیی ئێران بە دەزگای دادوەریی هەرێمی کوردستان\nڕاگەیەندراوی دەفتەری سیاسی لەبارەی ڕادەست‌کردنی دوو سیخوڕ و تاوانباری سەر بە کۆماری ئیسلامیی ئێران بە دەزگای دادوەریی هەرێمی کوردستان\nڕۆژی ١٧ی خەرمانانی ١٣٩٧ی هەتاوی کۆبوونەوەی کۆمیتەی ناوەندیی حیزبی دێموکراتی کوردستان لە قەڵای دێموکرات کرایە ئامانجی پەلامارێکی مووشەکیی کۆماری ئیسلامیی ئێران و، لەو ڕووداوەدا ١٦ پێشمەرگەی حیزبی دێموکرات کە شەش کەسیان ئەندامی ڕێبەریی حیزب بوون، شەهید بوون و دەیان کەسیش بریندار بوون. هەر ئەوکات بنەماڵەی شەهیدان، برینداران و قوربانییانی ئەم جینایەتە سامناکە لە دادگایەکی هەرێمی کوردستاندا سکاڵایان لەدژی کۆماری ئیسلامیی ئێران تۆمار کرد و خوازیاری بەدواداچوون و پێڕاگەیشتن بەو تاوانە بوون کە لە خاکی هەرێمی کوردستاندا لەدژی تێکۆشەرانی کوردی ڕۆژهەڵاتی کوردستان کراوە.\nکۆماری ئیسلامیی ئێران ئەگەرچی بەڕەسمی بەرپرسایەتیی ئەو تاوان و جینایەتە جەنگییەی لە خاکی هەرێمی کوردستان و عێڕاقدا گرتەئەستۆ و جێی هیچ شک و گومانێکی بۆ هیچ لایەنێک نەهێشتەوە، بەڵام لەگەڵ ئەوەشدا دەفتەری سیاسیی حیزبی دێموکراتی کوردستان ئۆڕگانە بەرپرسیارەکانی خۆی ئەرکدار کرد تا بەوردی بەدواداچوون بۆ هۆکارەکانی سەرگرتنی ئەم پیلانەی کۆماری ئیسلامی بکەن. ئەوە بوو کە کۆمیتەی ئەمنییەتی حیزبی دێموکراتی کوردستان پاش ماوەیەک توانی دوو کەس لە مۆرە بەکرێگیراوەکانی کۆماری ئیسلامی کە توانیبوویان خۆیان بخزێننە نێو ڕیزی پێشمەرگەکانی حیزب، دەسبەسەر بکا.\n” کەیوان (سۆران) فەیزی” و “فەراز سەڵەواتی” کە خەڵکی سنەن، دوای دەسبەسەرکران و لە ڕەوتی لێپرسینەوە و بەدواداچووندا دانیان بەوە داناوە کە سیخوڕییان بۆ کۆماری ئیسلامی کردووە و لەلایەن ئیدارەی ئیتلاعاتی لە سنەوە ئەرکی سیخوڕی، تێرۆر و کاری تێکدەرییان لە ڕیزەکانی حیزبدا پێ سپێردراوە کە چاوساغی و پێدانی زانیاری بۆ مووشەک‌بارانی ١٧ی خەرمانانی قەڵای دێموکرات، یەک لەو تاوانە گەورە و جینایەتە خایینانەیە بووە.\nدەفتەری سیاسیی حیزبی دێموکراتی کوردستان دوای بەدواداچوون بەو پەروەندەیە و هەڵسەنگاندن و تاوتوێی هەموو لایەنە قانوونی و سیاسییەکانی ئەو بابەتە، گەیشتە ئەو ئەنجامە کە بۆ ڕێزگرتن لە سەروەریی حکوومەتی هەرێمی کوردستان کە ئەو تاوانە لە خاکی هەرێم‌دا کراوە و پێشێلکردنی سەروەری و یاساکانی هەرێمی کوردستان و وڵاتی عێڕاق بووە، ئەم تاوانبارانە بۆ بڕیارلەسەردانی کۆتایی ڕادەستی دەزگای دادوەریی هەرێمی کوردستان بکات. حیزبی دێموکراتی کوردستان دەخوازێ ئەم تاوانبارانە لە مەحکەمەیەکی دانپێدانراوی قانوونیدا دادگایی بکرێن و بەپێی ڕێوشوێنە یاساییەکان سزای شیاوی کردەوەکانیان وەربگرن، بۆ ئەوەی دواتر حیزبی دێموکراتی کوردستان و بنەماڵەی شەهیدان و قوربانییانی ئەو تاوانە گەورەیە بە دەست‌ئاوەڵایی زیاترەوە ئەو بابەتە وەک پەروەندەیەکی دانپێدانراوی دادگایەکی خاوەن‌سەڵاحییەت بەدژی کۆماری ئیسلامی لە دادگاکانی تاوانی وڵاتانی دیکەشدا وەگەڕ بخا و خوازیاری دادخوازییەکی نێونەتەوەیی بن.\nحیزبی دێموکراتی کوردستان پێشتر و لەکاتێکدا کە ناوچە ئازادکراوەکانی ڕۆژهەڵاتی کوردستانی بەڕێوە دەبرد و هێزی پێشمەرگە لە نێوخۆی وڵاتدا چالاکی و جموجۆڵی هەبوو، پەروەندەکانی لەم بابەتە لە بەشی قەزایی حیزبدا و بەپێی یاسای سزادانی گشتی بڕیاری لەسەر دەدان و سزای شیاوی بۆ تاوانی لەم جۆرە لەبەرچاو دەگرت. بەڵام ئێستا بەهۆی ئەوەی تاوانەکە لە خاکی هەرێمی کوردستان خوڵقاوە و حیزبی دێموکراتی کوردستانیش ڕێز لە سەروەری و یاساکانی هەرێم دەگرێ، ئەم پەروەندەیە بۆ پیڕاگەیشتن و بڕیارلەسەردان ڕادەستی دەسەڵاتی دادوەریی حکوومەتی هەرێمی کوردستانی دەکا.\nبێگومان بە ڕادەست‌کردنی تاوانبارانی ئەم پەروەندەیە بە دەزگای دادوەریی هەرێمی کوردستان بەرپرسایەتییەکی گەورە و مێژوویی دەکەوێتە سەرشانی بەرپرسانی هەرێمی کوردستان بەگشتی و دەزگای دادوەریی هەرێم بەتایبەتی. ئێمە دەخوازین و چاوەڕوانین کە دەزگای دادوەریی هەرێمی کوردستان بە سەرنجدان بە باری قورسی تاوانەکە و دانپێدانانی تاوانباران حوکم لەسەر ئەم پەروەندەیە بدا و، وێڕای ئاشکراکردنی نەخشی کۆماری ئیسلامیی ئێران، تاوانباران بە سزای ئەو جینایەتە سامناکەی بە هاریکاریی ئەوان بەڕێوەچووە بگەیەنێت.\n٢٣ی سەرماوەزی ١٤٠٠ی هەتاوی\nبە بۆنەی یەکەم ساڵوەگەڕی کۆچی دوایی دکتور نەجمەددین کەریم لە واشنگتۆن رێوڕەسمێک بەڕێوە چوو\nهەیئەتێکی حیزبی دێموکراتی کوردستان بەشداری یادی ٤٠ ساڵەی دامەزراندنی فیدراسیۆنی کۆمەڵە کوردستانییەکانی کرد


ڕێژەی تووشبووان بە ماددە سڕکەرەکان بەرزتر بووەتەوە\n17:44 - 14 رەزبەر 2719\nکوردستان میدیا: بەکاربەرانی ماددە هۆشبەرەکان لە ئێراندا ڕۆژبەڕۆژ زیاتر دەبن و ئێعتیادیش وەکوو گرفتێکی کۆمەڵایەتی، بەرۆکی ئەو وڵاتەی گرتووەتەوە.\n"ئەسکەندەر مۆئمێنی"، بەرپرسی بەناو ناوەندی بەرنگاربوونە لەگەڵ ماددە هۆشبەرەکان، لە دانیشتنێکدا باسی لەوە کردووە کە نزیکەی ١٠٠ هەزار تووشبوو بە ماددەی هۆشبەر کە بە شێوەی ئاشکرا لە شوێنە گشتییەکاندا خەریکی بەکارهێنانی ماددەی هۆشبەرن، بوونی هەیە.\nبەپێی ئامارە فەرمییەکان، ٤ ملیۆن تووشبوو بە ماددە هۆشبەرەکان لە ئێراندا بوونی هەیە کە لەم ڕێژەیە ٣ ملیۆن و ٨٠٠ هەزار کەس بە شێوەی بەردەوام ماددەی هۆشبەر بەکار دەبەن و یەک ملیۆن و ٦٠٠ هەزار کەسیش بۆ سەرگەرمی کەڵکی لێ وەردەگرن.\nتەمەنی تووشبووان بە ماددە هۆشبەرەکان لە نێوان ١٥ هەتا ٦٥ ساڵە و بەپێی ئەم ئامارە نزیک بە ٥ لەسەدی کۆمەڵگا گیرۆدەی ماددە هۆشبەرەکانن.\nسەرەڕای ئەوەی کە لە پێوەندی لەگەڵ دیاردەی تووشبوون بە ماددە هۆشبەرەکان لە کۆمەڵگای ئێران و بەتایبەت لە نێوان لاوانی ئەو وڵاتەدا، ساڵانە ئامارێکی بەرچاو تۆمار دەکرێت، ڕێژیمی ئێرانیش هیچ بایەخێک بە چارەسەریی ئەو دیاردە مەترسیدارەیە نادات.


زانیاری ته‌واو له‌سه‌ر ئاهه‌نگه‌که‌ی ئێواره‌ی ئه‌مڕۆی فیفا بۆ دیاریکردنی باشترینه‌کان\nلەلایەن هێرش جەعفەر لە 2017/01/09 تۆپ, جیهانی, خول و پاڵەوانیەتییەکان, گۆشه‌کانی یاریگا\nیاریگا-وابڕیاره ئه‌مشه‌و مه‌راسیمێکی تایبه‌ت بۆ دیاریکردنی باشترینه‌کانی ساڵی ٢٠١٦ له زیورخ به‌ڕێوه‌بچێت.\nبۆنه‌که‌ی فیفا یه‌که‌م جاره ئه‌نجام بدرێت به شێوازه تازه‌که‌ی و دوای جیابوونه‌وه له خه‌ڵاتی فرانس فوتبۆڵ. لێره‌دا زانیاری ته‌واو له‌سه‌ری ده‌خه‌ینه ڕوو\nکه‌ی و له‌کوێ ئه‌نجام ده‌درێت؟\nئه‌مشه‌و ٩-١-٢٠١٧ کاتژمێر ٨:٣٠ ( به کاتی کوردستان) ، له ستۆدیۆی ته‌کنه‌لۆژیا و به‌رهه‌مهێنان له شاری زیورخی وڵاتی سویسرا به‌ڕێوه‌ده‌چێت.\nخه‌ڵاته‌کان چین و کاندیده‌کان کێن ؟\nخه‌ڵاتی باشترین یاریزانی ساڵی پیاوان ( کاندیده‌کان : کریستیانۆ رۆناڵدۆ ، لیۆنێل مێسی ، ئه‌نتوان گریزمان)\nخه‌ڵاتی باشترین یاریزانی ساڵی ئافره‌تان ( کاندیده‌کان : مێلانی بێهرینگه‌ر ، کارلی لۆید ، مارتا)\nخه‌ڵاتی باشترین راهێنه‌ری ساڵی پیاوان ( کاندیده‌کان : کلاودیۆ رانیێری ، فێرناندۆ سانتۆس ، زینه‌دین زیدان)\nخه‌ڵاتی باشترین راهێنه‌ری ساڵی ئافره‌تان ( کاندیده‌کان : جیل ئێلیس ، سیڤلیا نێید ، پیا سونداگی)\nخه‌ڵاتی پوشکاش بۆ جوانترین گۆڵی ساڵ ( کاندیده‌کان : مارلۆنی ، دانیوسکا رۆدریگێز ، مۆهد فایز سه‌بڕی)\nخه‌ڵاتی فیفا بۆ یاری خاوێن\nخه‌ڵاتی فیفا بۆ هانده‌رانی نمونه‌یی ( کاندیده‌کان : هانده‌رانی یانه‌ی ئه‌دۆ دین هاگ سوپ ، هانده‌رانی بۆروسیا دۆرتمۆند ، هانده‌رانی لیڤه‌رپوول ، هانده‌رانی هه‌ڵبژارده‌ی ئایسله‌ندا)\nدیاریکردنی پێکهاته‌ی نمونه‌یی ساڵ\nکێ ده‌نگیداوه بۆ دیاریکردنی براوه‌کان ؟\nبۆ خه‌ڵاته‌کانی بآشترین یاریزان ، راهێنه‌ری پیاوان و ئافره‌تان ، رێژه‌ی ٥٠%ی ده‌نگه‌کان له‌لایه‌ن کاپتن و راهێنه‌ری هه‌ڵبژارده‌کانی ئه‌ندام له فیفا بووه (٢٥% کاپتن ، ٢٥% راهێنه‌ر). وه ٢٥% له رێگای ده‌نگدانی هانده‌ران بووه به‌شێوه‌ی ئۆنڵاین و کۆتا ٢٥%یش بۆ رۆژنامه‌نووسانه ( له هه‌ر وڵاتێک یه‌ک رۆژنامه‌نووس). بۆ خه‌ڵاتی فیفای یاری خاوێن و جوانترین گۆڵی ساڵ رێژه‌ی ١٠٠% له‌سه‌ر ده‌نگدانی ئۆنڵاینی هانده‌رانه له ماڵپه‌ری فیفا. ده‌نگدان بۆ جوانترین گۆڵ تا پێش راگه‌یاندنی ئه‌نجامی کۆتایی له ماڵپه‌ری فیفا به‌رده‌وامه.\nبۆ پێکهاته‌ی نمونه‌یی ساڵ ، به‌پێی ئاستی یاریزانه‌که ده‌بێت له ١-١٢-٢٠١٥ تاوه‌کو ٢٨-١١-٢٠١٦ . ده‌نگدانه‌که‌ش له‌لایه‌ن فیفپرۆ رێکخراوه و ٤٥ هه‌زار یاریزانی پیشه‌گه‌ر ده‌نگیان بۆ داوه.\nخه‌ڵاته‌کان له چی دروستکراوه‌کان ؟\nخه‌ڵاته‌کان به شێواز و ستایلێکی نوێن و له ماده‌ی پلاتینیۆم دروستکراون ، شێوه‌یه‌کی ناسناوی جامی جیهانی له‌خۆگرتووه به کۆمه‌لێک گۆڕانکارییه‌وه بۆ باشترین یاریزانه‌کان. خه‌ڵاته‌کانی دیکه‌ش به‌هه‌مان شێوه پلاتینیۆمن به‌ڵام به دیزاینی جیاواز.\nله‌کوێ ده‌توانیت بینه‌ری بۆنه‌که بیت ؟\nیاریگانێت له په‌خشی راسته‌وخۆی خۆی و له په‌ڕه فه‌رمییه‌کانی له تۆڕه کۆمه‌ڵایه‌تییه‌کان رووماڵی بۆنه‌که ده‌کات. جگه له‌وه ئه‌کاونتی فه‌رمی فیفا له یوتیوب و ماڵپه‌ری فه‌رمی فیفا راسته‌وخۆ ده‌یگوازنه‌وه.\nلە ریزبەندی باشترین یانەکانی جیهاندا هەولێر لە پێش چەند یانەیەکی ناسراوی ئەورووپایە ریزبەندی دەوڵەمەندترین یاریزانەکانی تۆپی پێ ٨ ئاماری ئه‌م وه‌رزه‌ی خوله‌کانی ئه‌ورووپا که نه‌تزانیوه ریپۆرتاژێک له‌سه‌ر یاری کلاسیکۆ تایبه‌ت: ئه‌و تویتانه‌ی یاریزانان که له ٢٠١٥ زۆرترین جار به‌کارهێنراونه‌ته‌وه جەنگی شەممەی پریمەرلیگ بەوێنە: باشترین یاریە کۆتاییەکانی مێژوی خولی یانە پاڵەوانەکانی ئەوروپا نوێترین ئەو ئامارانەی پێویستە بیزانیت باشترین یانه‌کانی خوله‌کانی ئه‌ورووپا تا نیوه‌ی وه‌رز به‌پێی داتا و ئامار\nبابەتی پێشووره‌نگه درۆگبا بگه‌ڕێته‌وه خولی فه‌ڕه‌نسی\nبابەتی دواتر دیارییە سەیرەکەی ئیبڕاهیمۆڤیچ لە کریسمس بۆ خۆشەویستەکەی ئاشکرا کرا